عێراقی دوای گشتپرسی\nلەلایەن زوبێر رەسوڵ 12/1/2018\nیەكێك لە سەرەكیترین كێشە بونیادییەكانی دەوڵەتی عێراق هەر لە سەرەتای دروستبوونیەوە تا رووخانی لە 2003دا و پاش رووخانیشی، بریتی بووە لە كێشەی بونیاتنانی نەتەوەیەك (Nation building) كە خۆی بە عێراقی بزانێت، واتا دروستكردنی ناسنامە و دواتریش ئیندیماجكردنی (Integration) پێكهاتە جیاوازەكانی عێراق لە قاڵبی دەوڵەتی تازەدا، ئینجا ئەمە چ كێشەی كورد بێت یان ململانێی نێوان ئاینزاكانی تر، بە تایبەتیش كێشەی مەزهەبی و سیاسی نێوان شیعە و سوننە. ئەم دۆخە تا ئێستاشی لەگەڵدا بێت، نە نوخبە سیاسییەكانی عێراق توانیویانە بەرجەستەی بكەن، نە وڵاتە ئیقلیمی و زلهێزەكانیش.\nگەشەكردنی خێرای داعش و دابڕاندنی یەك لەسەر سێی خاكی عێراق لە 2014 و هەروەها ئەنجامدانی ریفراندۆمیش لەلایەن كوردەوە، هەر بەرهەمی ئەو نائومێدییە بوو كە هەریەكە لە سوننە و كورد بەرامبەر عێراقی دوای 2003 هەیانبوو. رووخانی رژێمی بەعس دەرفەتێكی باش بوو بۆ ئەوەی نوخبەی سیاسیی عێراقی ئەو هەڵەیە راستبكەنەوە و ناسنامەیەكی فراوانتر ببەخشن بە گەلانی عێراق بۆ ئەوەی ئینتیمای عێراقیبوون بگەڕێننەوە بۆ دەوڵەتی عێراق. بۆیە جۆرێك لە ساویلكەیی سیاسییە گەر پێمانوابێت هەموو ئەو كێشە سیاسیانەی دوای ریفراندۆم هاتنە ئاراوە هۆكارەكەی تەنیا ریفراندۆم بووە.\nدەسەڵاتدارانی عێراق لە چەندین بۆنەدا پێش ریفراندۆمیش ئەوەیان نەشاردووەتەوە كە بەهەر جۆرێك بێت دەبێت ناوچە ناكۆكی لەسەرەكان بۆ باوەشی بەغدا بگەڕێنەوە. ئەگەرچی بەپێی دەستوور دەبووایە لە ساڵی 2007 ئەو ناوچانە لە رێگای پرۆسەی ئاساییكردنەوە و دواتریش راپرسی یەكلایی كرابانەوە، بەڵام دەسەڵاتدارانی عێراق بە مەبەست كە دووریش نییە بەهۆی گوشاری وڵاتانی ناوچەكەوە بووبێت، پرۆسەی چارەسەكردنی كێشەی ئەو ناوچانەیان دواخست. هەردوو هێزە سیاسییەكانی كوردیش (پارتی و یەكێتی) بەشێك لەو بەرپرسیارێتییەیان بەردەكەوێت، بەڵام ئەوە ناچێتە ئەقڵەوە كە كورد رێگر بووبێت لەبەردەم جێبەجێكردنی ماددەی 140. دواخستنی رزگاركردنی حەویجەش لەلایەن هێزە عێراقییەكانەوە بۆ ئەوەی گشت هێزەكانیان لە نزیك كەركووك كۆبكەنەوە، بەشێكی تری ئەو پلانە بوو.\nهەرچۆنێك بێت پرۆسەی ریفراندۆم ئەو دەرفەت و پاڵپشتییە هەرێمی و نێودەوڵەتیەی بۆ عێراق رەخساند كە ئەو ناوچانە بگەڕێنێتەوە ژێر دەستی خۆی، نەك هەر ئەمە، بەڵكو ئەو چانسەشی بە حەیدەر عەبادی بەخشی كە وەبەرهێنانی زۆری پێوە بكات و وەك پاڵەوانێكی نیشتمانی لای عەرەبە عێراقییەكان و عەرەبی دەرەوەی عێراقیش دەركەوێت.\nشكستهێنانی پرۆسەی ریفراندۆم و دواتریش لاوازبوونی هەرێمی كوردستان لەڕووی ئابووری و سیاسی و سەربازی و دیبلۆماسیشەوە، جارێكی تر چانسێكی زێڕینی بە عێراق و لە سەرووی هەمووشیانەوە بە كاراكتەری سیاسی عەبادی بەخشی كە بتوانێت كورد دووبارە بگەڕێنێتەوە ناو چوارچێوەی دەوڵەتی عێراق، بە تایبەتیش لە كاتێكدا كە بێمتمانەیی تاكی كورد بەسەركردایەتی سیاسی هەرێمی كوردستان گەیشتە نزیك سفر. تا ئاستێك دەتوانم بڵێم زۆرینەی كورد دڵنیا بوون لەوەی دوو هێزە سەرەكییەكە و ململانێكانی نێوانیان رێگرن لەبەردەم دەستەبەركردنی ماف و بەرژەوەندییەكانی هەرێم. وەك خۆشم دەتوانم بڵێم كە 16ی ئۆكتۆبەر بەرئەنجامی فەشەلی مۆدێلی حوكمڕانی دوو حیزبی بوو لە هەرێمدا، ئیتر ئەستەمە هیوایەك لەسەر ئەو فۆرمە بنیات بنرێت لە داهاتوودا.\nئەم دۆخەی دوای ریفراندۆم كەشێكی سیاسی باشی سازاند بۆ دەسەڵاتدارانی بەغدا و حكومەتی زۆرینە شیعە بۆ ئەوەی كورد وەك پێكهاتەیەكی سەرەكی و یاخی لە عێراقی یەكپارچەدا ئاشتبكاتەوە، حكومەتی بەغدا تەواوی ئەو میكانیزمە یاسایی و سیاسی و ئابوورییانەی لەبەردەست بوون تا ئێستاش بۆ ئەوەی ئەم رۆڵە بگێڕێت، وەك ناردنی مووچەی فەرمانبەران و شایستە داراییەكانی هەرێم، تەرخانكردنی بودجە بۆ هەرێم و گەڕاندنەوەی سەقامگیری بۆ ئەو ناوچانەی كە كەوتنەوە دەست بەغدا و... تاد، بۆ ئەوەی باوەڕ بە تاكی كورد بهێنێت كە مانەوە لەناو عێراقدا ژیانێكی باشتر و سەقامگیرییەكی باشتری لەوەی كە لە هەرێم هەیەتی، دەتوانێت بۆ دابین بكات. بەڵام بە پێچەوانەوە بەغدا لەبری پیشاندانی ئەو نیازپاكییە بەرامبەر تاكی كورد و دواتریش قۆستنەوەی ئەو دەرفەتە، كەوتە دەركردنی بەشێك لە كورد لە ناوچەكانی دوزخورماتوو، مەخموور و كەركووك، بە تایبەت میلیشیاكانی حەشدی شەعبی رۆڵێكی خراپیان گێڕا لە ترساندنی خەڵكی كورد لەو ناوچانە، هەر لە تۆڵەكردنەوە و سووتاندنی ماڵە كوردەكانەوە بگرە تا دەگاتە ئیهانەكردن بە سیمبولە نەتەوەییەكانی كورد وەك ئاڵا و وێنەی شەهیدەكان و.. تاد، دواتریش بەغدا ئەو دۆخە لاوازەی هەرێمی كوردستانی قۆستەوە وەك ئەوەی كیانێكی بیانی لەشەڕدا دۆڕاوی كەوتبێتە دەست تا دەتوانێت هەرێم دەورە بدات لەڕووی ئابووری و سیاسی و دیبلۆماسیشەوە. تا كار گەیشتە دەركردنی رێنمایی بە ناچاركردنی قونسوڵخانە بیانییەكان و كۆمپانیا نێودەوڵەتیەكان بۆ ئەوەی هەولێر بەجێبهێڵن و بچنەوە بەغدا. نەك هەر ئەوە، بەڵكو بەیاسا خەریكی ئەوەبوو ئەو قەوارە دەستوورییەش نەهێڵێت كە لە دوای 2003 وە دەستووری عێراق وەك حكومەتی هەرێمی كوردستان ناساندوویەتی.\nلەدوای 16ی ئۆكتۆبەر، هەرگیز بەغدام وا نەبینی وەك ئەوەی مامەڵە لەگەڵ بەشێك لە وڵات و هاووڵاتیانی خۆی بكات، تا ئەو ئاستەی كار گەیشتە دەركردنی خەڵكی كورد لە بەشێك لە دامودەزگاكانی حكومەتی عێراق كە لەسەر پشكی كورد بوون. دواتریش سزادانی خەڵك و ترساندنیان لە ناوچە ناكۆكی لەسەرەكان.\nئەگەرچی ئەمە تەنیا پلانێكی عێراقیی پوخت نەبوو بەڵكو كۆماری ئیسلامی روڵی هەرە باڵای تێدا هەبوو، بەڵام ئەوەی دوای پرۆسەی ریفراندۆم بۆ خەڵكی هەرێم روون بوو، ئەوەبوو كە بەغدا هەرگیز هەرێمی كوردستان وەك بەشێك لە عێراق و خەڵكەكەشی وەك هاووڵاتی نابینێت. لە دوای شكستهێنانی گشتپرسی، بەغدا هیچ نیازێكی پاكی نیشان نەدا بۆ ئەوەی تاكی كورد وەك ئەڵتەرناتیڤێكی باشتر لە پارتی و یەكێتی سەیریان بكات. گرتنی سنوورەكان و داخستنی فڕۆكەخانەكان و تەهجیركردنی كورد و ترساندنیان، سەلماندی كە تا ئێستاش بەغدا نیازیكی پاكی نییە بۆ چارەسەركردنی كێشەی كورد لە عێراقدا، بەڵكو مەسەلەكە تەنیا دەرفەتە، هەر كاتێك بەغدا بۆی بڕەخسێ، حوكمی زاتیش بە رەوا نابینێت بۆ هەرێمی كوردستان.\nخاڵێكی تری مەترسیدار كە لە دوای ریفراندۆمەوە دەسەڵاتدارانی بەغدا بەجدی كاریان لەسەر كرد، بریتی بوو لە گواستنەوەی كێشەی كورد لە كێشەیەكی سیاسیی نێوان هەولێر و بەغداوە بۆ كێشەیەك لەنێوان نەتەوەی كورد و عەرەب. بەداخەوە لە سەردەمی بەعسیشدا كە دڕندایەتی رژێم گەیشتە ئەوپەڕی، كێشەی كورد هەر لەسەر ئاستی سیاسی مایەوە و نەچووە قۆناغی كێشەی نێوان دوو نەتەوە، بەڵام دەسەڵاتدارانی نوێی بەغدا، بەتایبەتی بۆ دنەدانی هەستی نەتەوەیی تاكی عەرەب و لەپێناوی كۆكردنەوەی دەنگی خەڵكی سادە، سڵیان لە دەستبردن بۆ ئەو كارە مەترسیدارەش نەكردەوە. بۆیە ئەگەرچی ریفراندۆم ئەو دەرفەتەی بۆ بەغدا رەخساند كە تا كاتێكی نادیار هەرێمی كوردستان رابگرێت، بەڵام كەلێنی نێوان كورد و عەرەب و هەولێر و بەغدای قووڵتر كردەوە.\n2 0 Rebwar | 12/1/2018\n1810 ژمارەی بینین


تەندروستی عیراق؛ ئاماری توشبوون و مردن بە كۆرۆنای بڵاوكردەوە - تۆڕی میدیایی خەڵک\nوەزارەتی تەندروستی عیراق ئاشكرای دەكات، 7653 حاڵەتی نوێی تووشبوون بە ڤایرۆسی كۆرۆنا تۆماركراوە و 8001 كەسیش چاكبوونەتەوە و 65 حاڵەتی مردنیش هەبووە .\nوەزارەتی تەندروستی عیراق لە بەیاننامەیەكدا ئاماژەی بەوەكردووە، كە لە 24 كاتژمێری ڕابردوودا 28 هەزار و 271 پشكنینی تایبەت بە كۆرۆنا ئەنجام دراوە و دەركەوتووە 7653 كەس تووشی ڤایرۆسی كۆرۆنا بوون و ئەنجامەكانیان پۆزەتیڤ بوون.\nئاشكراشی كردووە، كە زۆرینەی تووشبووەكان لە بەغدا بوون، هەروەها لە كەركوك 287 و سلێمانی 122 و هەولێر 166 حاڵەت و دهۆك 722 حاڵەت تۆماركراوە.\nڕوونیشی كردۆتەوە، كە 8001 تووشبوو بە پەتاكە چاكبوونەتەوە، كە زۆرینەیان لە بەغدا بوون و هەروەها لە سلێمانی 248 و هەولێر 108 و دهۆك 546 و كەركوك 159 كەس چاكبوونەوە.\nڕاشیگەیاندووە، 65 كەس بە پەتاكە گیانیان لەدەستداوە و لە سلێمانی 5 و هەولێر 1 دهۆك 9حاڵەت تۆماركراوە بەوەش ژمارەی مردووان گەیشتۆتە 18232 كەس.\nشەیتانەسوورەکان، دەیانەوێت ڤاران پەلکێشی یانەکەیان بکەن\nخەڵك وەزارەتی تەندروستی عیراق ئاشكرای دەكات ، 5650 حاڵەتی نوێی تووشبوون بە ڤایرۆسی كۆرۆنا تۆماركراوە و 7480 كەسیش چاكبوونەتەوە و 62 حاڵەتی مردنیش هەبووە…\nعیراق و هەرێم، ئامارێكی نوێی تووشبوون و مردن بە كۆرۆنا بڵاوكرایەوە\nخەڵك – وەزارەتی تەندروستی عیراق ڕایدەگەیەنێت، 8777 حاڵەتی نوێی تووشبوون بە ڤایرۆسی كۆرۆنا تۆماركراوە، 5522 كەسیش چاكبوونەتەوە، 37 كەسیش بەهۆی پەتاكەوە…\nتەندروستی عیراق؛ ئامارێكی نوێی 24 كاتژمێری ڕابردووی كۆرۆنای بڵاودەكاتەوە\nخەڵك وەزارەتی تەندروستی عیراق ئاشكرایدەكات، 3359 حاڵەتی نوێی تووشبوون بە ڤایرۆسی كۆرۆنا تۆماركراوە و 3509 كەسیش چاكبوونەتەوە و 24 حاڵەتی مردنیش هەبووە…\nتەندروستی عیراق؛ ئاماری 24 كاتژمێری كۆرۆنای بڵاوبكردەوە\nخەڵك وەزارەتی تەندروستی عیراق ئاشكرای دەكات، 8012 حاڵەتی نوێی تووشبوون بە ڤایرۆسی كۆرۆنا تۆماركراوە و 8760 كەسیش چاكبوونەتەوە و 72 حاڵەتی مردنیش هەبووە…\nعیراق، ژمارەی تووشبوون بە كۆرۆنا ڕوو لە زیادبوون دەكات\n03 شوبات 2021 4.00 pm\nخەڵك – وەزارەتی تەندروستی عیراق ڕایدەگەیەنێت، 1317 حاڵەتی نوێی تووشبوون بە ڤایرۆسی كۆرۆنا تۆماركراوە، 1275 كەسیش…\n12 ئازار 2021 9.06 am\nخەڵك- وەزیری تەندروستی عیراق، داوا لە هەموو فەرمانگەكانی وەزارەتەكەی دەكات، تەواوی هەوڵەكانیان بخەنەگەڕ بۆ مامەڵەكردن…\nتەندروستی عیراق؛ مردن بە كۆرۆنا بۆ كەمترین ئاست دابەزی\n13 حوزەیران 2021 4.09 pm\nخەڵك وەزارەتی تەندروستی عیراق ئاشكرای دەكات، 3952 حاڵەتی نوێی تووشبوون بە ڤایرۆسی كۆرۆنا تۆماركراوە و 4029 كەسیش…


ئەمینداری ناتۆ: ژمارەیەک ئەفسەری تورک داوای مافی پەنابەریان لە وڵاتانی ئەندامی هاوپه‌یمانێتێه‌كه کردووە\nئەمینداری گشتی هاوپەیمانی باکووری ئەتڵەسی (ناتۆ) رایگەیاند، ژمارەیەک ئەفسەری تورکیا کە لە هاوپه‌یمانێتێه‌كه کاردەکەن داوای مافی پەنابەریان لەو وڵاتانە کردووە کە کاری تێدا دەکەن.\nينس ستولتنبرگ لە کۆنگرەیەکی رۆژنامەوانیدا لە برۆکسل رایگەیاندووە کە "ژمارەیەک ئەفسەری تورکیا کە لە فەرماندەیی ناتۆ کاردەکەن، داوای مافی پەنابەرێتیان لە وڵاتانی ئەندامی ناتۆ کردووە کە کاری تێدا دەکەن".\nراشیگەیاندووە کە رۆژی یەکشەممەی داهاتوو بۆ جاری دووەم سەردانی تورکیا دەکاتەوە بەمەبەستی دڵنیاکردنەوەی ئەو وڵاتە کە ناتۆ پشتیوانیان دەکات لە دوای هەوڵی کۆدەتاکەی مانگی تەمموزی رابردوو.\nئەمینداری ناتۆ ئاماژەی بەوەشکردووە کە سەرجەم ئەو وڵاتانەی ئەفسەرە تورکەکانی داوای مافی پەنابەرێتیان لێیکردووە داوای ئەو ئەفسەرانە هەڵدەسەنگێن و دواتر بڕیار دەدەن. بەبێ ئەوەی ناوی ئەو وڵاتانە ئاشکرابکات.\nپێشتریش یۆنان رایگەیاندبوو کە هەشت ئەفسەری تورکیا بۆ شاری ئەلکساندروبولیس هەڵهاتوون لە دوای هەوڵی کۆدەتاکە و داوای مافی پەنابەرێتیان لەو وڵاتە کردووە.\nدەسەڵاتدارانی تورکیا دوای هەوڵی کۆدەتاکەی 15ی تەمموزی 2016 هەڵمەتێکی بەرفراوانیان بۆ دەستگیرکردنی ئەندام و لایەنگرانی بزووتنەوەی خزمەتی سەر بە فەتحوڵڵا گوڵەن دەستپێکرد و ژمارەیەک زۆر لە ئەفسەران و کارمەندی هێزە ئەمنییەکانی دەستگیرکرد.\nخوێندنەوە 493 جار\nخوێندنەوە کد خبر: 763\nزیاتر لەم بەشە: « خۆپـیشاندانی ناڕه‌زایی له دژی دۆناڵد تره‌مپ بۆ ڕۆژی دووه‌م به‌رده‌وامه\tتره‌مپ كاندیدی پۆسته‌كانی به‌ڕێوه‌به‌ری سی ئای ئه‌ی و داواكاری گشتی ئه‌مریكای دیاریكرد »


ئایا كە بتەوێ قورئان بخوێنیتەوە ئەگەر هەڵەشت كرد لە كاتى خوێندنەوەیدا ئەوە قەبوڵ دەبێ یان نا؟: ماڵپەڕی وەڵامەکان\nقورئانی پیرۆززانستى تەجویدئایا كە بتەوێ قورئان بخوێنیتەوە ئەگەر هەڵەشت كرد لە كاتى خوێندنەوەیدا ئەوە قەبوڵ دەبێ یان نا؟\nئایا كە بتەوێ قورئان بخوێنیتەوە ئەگەر هەڵەشت كرد لە كاتى خوێندنەوەیدا ئەوە قەبوڵ دەبێ یان نا؟\nپێغەمبەرى خوا (ﷺ) فەرموویەتى:الماهر بالقرآن مع السفرة الكرام البررة والذي يقرأ القرآن ويتتعتع فيه وهو عليه شاق له أجران.\nواتە: ئەو كەسەى كە بەچاكى قورئان بخوێنێ پلەى لەگەڵ فریشتە بەڕێزەكانى خواى پەروەردگاردایە، ئەوەش كە خوێندنەوەكەى لەسەر قورس بێت و هەڵەى تێدا بكات لەگەڵ هەوڵ دان بۆ ڕاست كردنەوەى ئەوا دوو پاداشتى بۆ هەیە.\nلەم فەرموودەیەوە بۆمان ئاشكرا دەبێت كە ئەگەر هەڵەت كرد لە كاتى قورئان خوێندنەكەت دا ئەوا قەبوڵ دەبێت إن شاء الله.\nجیاوازی نێوان قورئان خوێن (القاريء) و مامۆستای قورئان (المقريء) چیە؟ وە ئادابەكانیان كامانەن؟ قورئان خوێن دابەش دەبێت بۆ چەند جۆر؟ حوكمی زانستی تەجوید پێناسەی زانستی تەجوید چیە؟ سەرەتاى دەست پێ کردنى زانستى تەجوید بۆ کەى دەگەڕێتەوە؟\nسەردان: ١,٦٧٨ بەش: زانستى تەجوید\nپرسیاری دواترمەبەست لە دابەزاندنى ئەم ئایەتە كام هاوەڵ بوو؟(أَمَّنْ هُوَ قَانِتٌ آنَاء اللَّيْلِ سَاجِدًا وَقَائِمًا يَحْذَرُ الْآخِرَةَ) (9) سورة الزمرپرسیاری پێشترقورئان خوێندنە بە بێ دەست نوێژ دروستە ؟


نێچیرڤان بارزانی، پێشوازى له كۆنسووڵی ئیمارات كرد - رۆژنامه‌ی خه‌بات\nله كۆبوونه‌وه‌یدا له‌گه‌ڵ سه‌رۆكوه‌زیرانی هه‌رێمی كوردستان، كۆنسووڵی ئیمارات جه‌ختی كرده‌وه له‌وه‌ی كه وڵاته‌كه‌ی بایه‌خێكی زۆر به په‌یوه‌ندییه‌كانی له‌گه‌ڵ هه‌رێمی كوردستان ده‌دات و به‌رده‌وام ده‌بن.\nپێشنیوه‌ڕۆی ئه‌مڕۆ یه‌كشه‌ممه 28/10/2018، نێچیرڤان بارزانی سه‌رۆكوه‌زیرانی هه‌رێمی كوردستان، پێشوازی له ڕاشد ئه‌لمه‌نسووری، كۆنسووڵی گشتیی ئیماراتی عه‌ره‌بی كرد كه به‌مه‌به‌ستی ماڵئاوایی و كۆتاییهاتنی كاره‌كه‌ی، سه‌ردانی سه‌رۆكوه‌زیرانی كردبوو.\nله دیدارێكدا ئه‌لمه‌نسووری سوپاسی سه‌رۆكوه‌زیران و ده‌زگا په‌یوه‌ندیداره‌كانی حكوومه‌تی هه‌رێمی كوردستانی كرد بۆ هاوكاری و هه‌ماهه‌نگییان له سه‌رخستنی كار و چالاكییه‌كانی كه بوونه هۆكاری پته‌وبوونی زیاترى په‌یوه‌ندییه‌كانی هه‌رێمی كوردستان و ئیمارات، جه‌ختیشی كرده‌وه كه وڵاته‌كه‌ی بایه‌خێكی زۆر به په‌یوه‌ندییه‌كانی له‌گه‌ڵ هه‌رێمی كوردستان ده‌دات و به‌رده‌وام ده‌بن.\nلای خۆیه‌وه سه‌رۆكوه‌زیرانی هه‌رێمی كوردستان كار و چالاكییه‌كانی به‌ڕێز ئه‌لمه‌نسووری له هه‌رێمی كوردستان به‌تایبه‌تی له پته‌وكردنی په‌یوه‌ندییه‌كان و گه‌یاندنی كۆمه‌كی مرۆیی بۆ ئاواره و په‌نابه‌ران له ساڵانی سه‌ختى ڕابردوودا به‌رز نرخاند و هیوای سه‌ركه‌وتنی له كاری نوێیدا بۆ خواست، هه‌روه‌ها دووپاتی كرده‌وه كه هه‌رێمی كوردستان به گرنگییه‌وه سه‌یری په‌یوه‌ندییه‌كانی له‌گه‌ڵ ئیمارات ده‌كات و هاوكاری و ئاسانكاریی حكوومه‌تی هه‌رێمیشی بۆ كونسولی نوێی ئیمارات له هه‌رێمی كوردستان، نیشان دا.\nبابه‌تی پێشوو به‌رهه‌م ساڵح یه‌كه‌م هه‌نگاوی بۆ دژایه‌تی كردنی كه‌ركوك ده‌ست پێكرد\nبابه‌تی دواتر ڕۆژنامه‌ی خه‌بات 29-10-2018 ژماره 5621


Diplomatic Magazine | كورد له نێوان به‌رداشی به‌رژه‌وه‌ندییه‌كانی ئه‌مه‌ریكادا\nبێرون عومه‌ر فه‌تاح\nئەمه‌ریکا وەک وڵاتێکی زلھێزی جیھان‌و بەرژەوەندیخواز، ھەڵگری دروشم‌و پەیامە بریقەدارەکانی (دیموکراسی و مافی مرۆڤ و ئازادی گەلان و ...ھتد )ه، لە ڕێگای ئەو توانا ئابوری‌و سیاسی‌و سەربازییەی کە ھەیەتی ھەژموونی خۆی بەسەر زۆربەی ناوچە جیاجیاکانی جیھاندا سەپاندووەو بووه‌تە ھێزێکی دیفاکتۆو ڕۆڵی لە بابەتە سیاسی‌و ئابوری‌و سەربازی‌و حوکمڕانیەکانی دنیادا ھەیە، وەکاریگەری ڕاستەوخۆی لەسەر زۆربەی ڕووداو و گۆڕانکاری‌و ھاوکێشە سیاسیەکاندا ھەیە.\nئەمه‌ریکا بۆیەکەمجار له ساڵی ( ١٨٣٠) وە لەسەردەمی دەسەڵاتدارێتی عوسمانی ھاتۆتە ڕۆژھەڵاتی ناوەڕاست‌و نوێنەرایەتی‌و (قونسوڵی) لە دەوڵەتی عوسمانی لە ویلایەتەکانی (بەسرەو موسڵ و بەغداد)کردۆتەوە، پاشان لەساڵی (١٨٦٥) لەسەردەمی ئێرانی قاجاریدا نوێنەرایەتی‌و قونسوڵی لە شاری (تەبرێز)کردۆتەوە بە مەبەستی کاری بازرگانی و ئابووری و دەستکەوت و بەرژەوەندی نەوت و وزە لە ناوچەکەدا.\nگەلی کوردیش وەک گەلێکی زوڵملێکراو و چەوساوە چاوی ھیوای لەسەر ئەمه‌ریکای زلھێز بووە وەک ڕزگارکەرو فریادڕەس لێی دەڕوانی، وە ھیوای خۆی لەسەر دروشمە بریقەدارەکانی وەک دیموکراسی‌و ئازادکەری گەلان ھەڵدەچنی\nلەو سەردەمەوە پێگەی خۆی لە ناوچەکەدا گیر کردووەو چاوی تەماحی بڕیوەتە سەرچاوە دەوڵەمەندو زۆرو زەوەندەکانی نەوت‌و وزە، لە دەسەڵات و دەسەڵاتدارێتیەکانی ناوچەکەدا بە پێی ئامانج و ستراتیژی پڕ بەرژەوەندی خۆی لەدوای جەنگی جیھانی یەکەم‌و ڕوخاندنی دەوڵەتی عوسمانی‌و دامەزراندنی دەوڵەتی عێراق بەشی ھەبووە لە نەوتی ناوچەکانی کەرکوک، ھەر بۆیە بە چاوی تەماح‌و ئەھمیەتەوە لەو ناوچەیەی ڕوانیوەو پێگەی خۆی تێدا بەھێزکردووەو دەسبەرداری نەبووە.\nھەر بۆیە کاریگەری ڕاستەوخۆی لەسەر ھاتنە سەر دەسەڵات‌و لادان لە دەسەڵاتی ھەبووە بە پێی بەرژەوەندییەکانی خۆی .\nگەلی کوردیش وەک گەلێکی زوڵملێکراو و چەوساوە چاوی ھیوای لەسەر ئەمه‌ریکای زلھێز بووە وەک ڕزگارکەرو فریادڕەس لێی دەڕوانی، وە ھیوای خۆی لەسەر دروشمە بریقەدارەکانی وەک دیموکراسی‌و ئازادکەری گەلان ھەڵدەچنی، بەڵکو ئەمه‌ریکاو دروشمەکانی ببنە ڕزگارکەر بۆی وەک گەلانیتری دوای ڕووخانی دەوڵەتی عوسمانی.\nلەو کاتانەوە تا ئێستا کورد ھەر لە خەونی ئازادی‌و ڕزگاربووندایە لە سایەی ئەمه‌ریکادا، بەڵام ھەمیشە کوردی وەک کارتێکی فشاری بەرژەوەندخوازانەی خۆی بەکارھێنراوە.\nلە دوای دروستبوونی دەوڵەتی عێراق لەلایەن بەریتانیاو ڕووخاندنی دەوڵەتی عوسمانی‌و داڕشتنەوەی نەخشەی جوگرافی‌و سیاسی ناوچەکەو دروستبوونی چەند وڵاتی نوێ لە ڕۆژھەڵاتی ناوەڕاست، گەلی کورد ھەموو شێوازەکانی خەباتی گرتەبەر بۆ ئازادی، ھەمیشە لە ھەوڵدا بووە بۆ ڕازیکردنی ئەمه‌ریکا بۆ دەربازبوون لەژێر دەستەیی لەھەموو قۆناغ‌و سەردەمەکانی دەسەڵاتدارێتیەکانی عێراقدا، کە زۆر گۆڕانکاری و ھەڵکشان و داکشان لە پەیوەندیەکانی عێراق‌و ئەمه‌ریکادا ڕوویداوەو پەیوەندیەکانیان گەشتوەتە خراپترین ئاستیش، بەڵام ھەرگیز ئامادە نەبووە بەرگری لەکورد بکات و پشتیوانی بکات، بەڵکو زۆر جار لە گەمە ئابوورییە نەوتییەکاندا کورد وەک کارتی فشسار بەکارھاتووەو پاشان کراوەتە قوربانی بەرژەوەندییەکان.\nلە دوای دروستبوونی دەوڵەتی عێراق لەلایەن بەریتانیاو ڕووخاندنی دەوڵەتی عوسمانی‌و داڕشتنەوەی نەخشەی جوگرافی‌و سیاسی ناوچەکەو دروستبوونی چەند وڵاتی نوێ لە ڕۆژھەڵاتی ناوەڕاست، گەلی کورد ھەموو شێوازەکانی خەباتی گرتەبەر بۆ ئازادی\nھەر بۆیە لە سەدەکانی ڕابردوو سەرەڕای زۆر گۆڕانکاری گەورە، نە ئەمه‌ریکا خواستی ھەبووە کورد ڕزگار بکات‌و نەکوردیش توانیویەتی ئەمریکا ڕازیبکات بۆ ئازادی خۆی.\nچۆن کورد عەوداڵی ڕزگاری و ئازادی بووە ه‌عەوداڵی نەوت و بەرژەوەندییەکانی خۆی بووە لە ڕۆژھەڵاتی ناوەڕاستدا، چارەسەری دۆزی کورد خراوەتە چوارچێوەیەکەوە کە دەبێت ھەر بە شەڕ کێشەکانی چارەسەر بکرێت، چونکە کەش و کایەی سیاسیانەی ئاشتی نەڕەخسێنراوە کە ئۆقرەیی‌و ئارامی بھێنێت بۆ چارەسەری ئاشتیانەی کێشەی کورد، بەڵکو ھەمیشە کایە پڕ بەرژەوەندییەکان لە مەتبەخی سیاسی شەڕو نائارامیدا جۆشبدەن بۆ چنینەوەی بەرژەوەندیەکان لەنێو دوکەڵ و تەپوتۆزی شەڕدا.


جوڵاندنی هێز بەرەو كەركوك دەستیپێکرد – کوردی – RojNews.News\nجوڵاندنی هێز بەرەو كەركوك دەستیپێکرد\n29/02/2020 - 10:02:46 am\nدووشەممە, 2 يول 2018 – 17:22 رۆژنیوز – هاوار ستار\nدوای ئەوەی لە ١٦ی ئۆکتۆبەریی ساڵی ڕابردووەوە هێزە کوردییەکان سنووری کەرکوک و ناوچە دابڕێندراوەکانیان بەجێهێشت، لە ئێستادا ئەگەری گەڕانەوەیان هەیە، لەسەر ئەم بابەتە چەند سەرچاوەیەک زانیاری بۆ ڕۆژنیوز دەخەنەڕوو.\nبەپێی وتەی زیاتر لە سەرچاوەیەكی سەربازی بۆ ڕۆژنیوز، هێزێكی زۆری پۆلیسی فیدڕالی بەرەو كەركوك جوڵە پێكراون، ئەمەش دوای سەردانێكی دوێنێی ڕاكان سەعید پارێزگاری بە وەكالەتی كەركوك دێت بۆ لای فەریق ‘رائید شاكر جەودەت’، فەرماندەی گشتی پۆلیسی فیدڕالی، كە ئەو رۆژە چەند تەقینەوەیەك لە كەركوك ڕوویاندا.\nبەپێی ئەو وێنانەی دەست رۆژنیوز كەوتون و بڵاوكراونەتەوە، هێزێكی زۆری پۆلیسی فیدڕالی بەرەو كەركوك جوڵە پێكراون، كە خۆی لە پۆلیس و چەكی سوك و قورس دەبینێتەوە، فەرماندەیەکی حەشدی شەعبیش دەڵێت، “کورد دەگەڕێتەوە سنوورەکە، بەڵام بە ڕێککەوتنێک کە پێشوەختە کراوە”.\nبەپێی زانیارییەکانی ڕۆژنیوز، ئەو هێزەی هاتوون لە لیوای هێزی تایبەتی پۆلیسی فیدڕالی، ئەركیان كێوماڵكردن و گەڕان و بەرەنگاربوونەوەی تیرۆرە و ئەركەكانیان دیاری كراوەو سنوور دارە، بۆیە پێدەچێت بۆ ڕووبەڕوبوونەوەی چەتەكانی داعش هێنرابن.\nلای خۆیەوە ئەبو ئیزرائیل کە فەرماندەیەكی حەشدی شەعبییە، لە گرتەیەكی ڤیدیۆییدا دەڵێت:”هێزەکانی پێشمەرگە دەگەڕێنەوە ناوچە جێناکۆکەکان (ناوچە دابڕاوەکان)، بەڵام هەموو ئەو كارانە بە بەرنامە و لەژێرچاودێریدا ئەنجام دەدرێن و رێككەوتنی پێشوەختەی بۆ كراوە”، بەڵام باسی کات و چۆنییەتی ڕێککەوتنەکەی نەکردووە.\nئەمانە لە کاتێکدا ڕوودەدەن، دوێنێ لاهور شێخ جەنگی بەرپرسی ئاژانسی پاراستن و زانیاری‌زانیاری هەرێمی كوردستان، لە پەڕەی خۆی لە تۆڕە كۆمەڵایەتییەكان رایگەیاندووە، کە لەگەڵ جەعفەر شێخ مستەفا لێپرسراوی هێزەكانی ۷٠، ‘کە لە پشکی یەکێتی-ن’، و لەگەڵ فەرماندەییەكانی هێزی پێشمەرگە كۆبوەتەوە و باسیان لە مەشق و خۆڕێكخستنەوەی هێزی پێشمەرگە کردووە.\nلاهور شێخ جەنگی کە بەیەکێک لە فەرماندە سەربازییە دیارەکانی ناو یەکێتی، ئاماژەی بەوەشکردووە، کە لە کۆبوونەوەکەیاندا “باس لەوەكراوە كە هێزی پێشمەرگە لە ئێستادا لە ئامادەباشیدان بۆ هەر ڕووبەڕووبونەوەیەك، بەتایبەت لە ناوچە جێناكۆكەكان.\nلەسەر ئەم ڕووداوانە، سەرچاوەیەكی ناو پێشمەرگە کە نەیویست ناوی بڵاوبکرێتەوە بە ڕۆژنیوزی وت:”هێزەكانی پێشمەرگە كاتژمێر سفریان بۆ دیاریكراوە و هەموو ئەو هێزانەی نزیك كەركوك جێگیركراون لە ئامادەباشیدان و چەند لیوایەك خەریكی خۆ كۆكردنەوەن بۆ گەڕانەوە بۆ ئەو ناوچانەی پێشتر لێی بوون لە ناوچە جێناكۆكەكان”.\nلە مێردین و جولەمێرگ ٤ سەربازی تورک کوژران\nسلێمانی، لە ڕووداوێکدا ٩ کەس بوونە قوربانی.. بە وێنە


18:28 - 25 بانەمەڕ 2717\nکوردستان میدیا: کاک میکائیل بابایی ئەندامی دێرینی حیزبی دێموكراتی کوردستانی ئێران لە شاری پاوە ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی شەممە رێكەوتی ٢٣ی بانەمەڕی ١٣٩٦ی هەتاوی، كاک میكائیل بابایی ئەندامی لە مێژینەی حیزبی دێموكراتی کوردستانی ئێران لە تەمەنی ٧٠ ساڵیدا لە شاری پاوە كۆچی دوایی كرد.\nكاك میكائیل بابایی لە بنەماڵەیەكی شۆڕشگێر و كوردپەروەری ناوچەی پاوە لەدایک بووە . بنەماڵەی ناوبراو لە دەستپێكی سەرھەڵدانی گەلانی ئێران تێكەڵ بە ڕیزەكانی حیزبی دێموكرات بوون و سێ برای بە ناوەكانی ڕەمەزان، مەمەد و غۆلام بابایی چەکی پێشمەرگایەتیان لە شان کرد و پەیوەست بە پێشمەرگەکانی حیزبی دێموکرات بوون.\nكاك میكائیل زۆر جار بە ھۆی ئەوەی كە ھەموو بنەماڵەی تێكەڵ بە ڕیزەكانی حیزب بوون توشی ئازار و ئەزیەتی ھێزەكانی رێژیم بوو بەڵام تا دوایین ساتەكانی ژیانی بە ئامانجەكانی حیزب و گەل وەفادار مایەوە.\nڕۆژی یەكشەممە ڕێكەوتی ١٤ی مای ڕێورەسمێكی پرسە و سەرخۆشی لە شاری كۆپێنھاگ لە لایەن بنەماڵەی كاک مەمەد و كاك غۆلام بابایی بە بەشداری ھەژمارێكی زۆر لە ڕەوەندی كورد لە وڵات دانمارک و ئەندامانی كۆمیتەی شێلەندی حیزب بەڕێوە چوو .\nشاندی كۆمیتەی حیزب وێڕای بەداخبوونی خۆی لەو كارەساتە ، سەرەخۆشی كۆمیتەی گشتی حیزبی بە بنەماڵەی بابایی گەیاند و ھیوای خواست كە خەمی ئاخریان بێ.\nجێگای ئاماژەیە كە كاک مەمەد و كاك غۆلام بابایی دوو پێشمەرگە و ئەندامی دێرینی حیزبی دێموكراتی كوردستانی ئێرانن كە ئێستا نێشتەجێ وڵاتی دانماركن .


مانگی رەمەزانی پیرۆز، جگە لەوەی مانگی رۆژ و خواپەرستییە، هاوكات مانگی لێبوردەیی‌و خێر‌و بەخشندەییە، ئەو مانگەیە كە خودای پەروەردگار لەسەر مسوڵمانانی پێویست كردووە كە دەبێت دەوڵەمەندەكان هاوكار و یارمەتیدەربن بۆ هەژار‌و كەمدەرامەتەكان، بۆیە كاسبكاران‌و بازرگانان فرۆشیاران لەم مانگەدا نرخ زیاد نەكەن، بەڵكو بەپێچەوانەوە خۆراك‌و خواردەمەنی رۆژانە بەنرخی گونجاو بگاتە دەستی هاووڵاتیان.\nهەمیشە شاری سلێمانی بەناوبانگ بووە بەوەی كە پیاوچاكان‌و دەوڵەمەندەكان لەم مانگەدا پێداویستییەكانی هەژار‌و كەمدەرامەتەكانیان دابین كردووە، هاوكاری‌و هەماهەنگی تەواو هەبووە لەنێوان چین‌و توێژەكانی ئەم شارەدا، شاری پڕ مزگەوت‌و تەكیە‌و خانەقایە كە ئەو شوێنە پیرۆزانە شوێنی هاوكاری هەژاران‌و كەمدەرامەتەكان بووە، جگە لەوەی شوێنی خواپەرستی بوون.\nدەوڵەمەند‌و سەرمایەدارەكان لەكۆنەوە لەمانگی رەمەزان‌و بۆنە ئاینییەكاندا هاوكاریی تەواوی هەژاران‌و كەمدەرامەتەكانی شاری سلێمانی بوون، جگە لەوەی ئەم مانگە مانگی زەكاتە كە مسوڵمانان‌و ئەوانەی زەكاتیان لەسەرە دەبێت ئاگایان لە نەخۆش‌و پیرو پەككەوتە‌و خێزانە هەژارەكان بێت، هیوادارین كۆمەڵگەی كوردەواری ئەم نەریتە جوانە فەرامۆش نەكات‌و رێچكەی كۆنی پیاوچاكان لەیاد نەكەن بەتایبەتی كاسبكاران‌و بازرگانان‌و فرۆشیاران نرخ لەسەر هاووڵاتیان زیاد نەكەن‌و خۆراك‌و خواردەمەنی بەسەرچوو نەهێننە بازاڕەوە، بەڵكو ژینگە‌و تەندروستی هاووڵاتیان‌و مسوڵمانان بپارێزن.\nگەلی كوردستان دەبێت گەلێكی هاوچەرخ بێت‌و هاوكار‌و پشتیوان بێت بۆ جێبەجێكردنی یاسا‌و رێساكانی هەرێم‌و ئەنجامدانی بەرنامە‌و رێنمایی لایەنە پەیوەندیدارەكانی حكومەتی هەرێم.


Kurdi | رێبازی کۆمەڵە-Rebazi komala\nCategory Archives: Kurdi\n“شعیب زکریائی؛ شوورای موەقەت ئێنقلاب له شار سنه و رەوایەت ئاغەی “شەرافەتمەند\nئەم بابەتە بەعزە بیرەوەریێکه سەبارەت به پێک‌هاتن شوورای موەقەت ئێنقلاب به رابەری زیندوو یاد کاک سدێق کەمانگەر لە شاری سنە لە ئاخررۆژەکان ساڵ ١٣٥٧ کاتێک شەڕ لە بەین پادگان و خەڵکا دەستی پێ‌کرد. هەروەها به فایلی وتووێژی کاک سدیق لەم بارەوە ئاماژه کراوە و ئەوەش که چۆن ئاغەی ئیرج فەرزاد حێکمەتیست چەن چەواشەکاریێکی بە ئەنقەست لەسەر قسەکان کاک سدێق ئەنجام داوه. بێجگه لەمانه بیرەوەی و لێکدانەوەگەلێکی دیکەش که پەیوەندیان لەگەڵ ئەو رووداوانەوە بووه له ویدێئۆەکا دراونەته بەر باس\nگفتوگۆکانی کورد و شەڕخوازی کۆماری ئیسلامی ئێران- نوسینی ئەحمەد ئەسکەندەری – ئامادەکردنی ڕەحمان نەقشی\nئێمە بەداخەوە، نە بۆ گفتۆگۆ و ئاشتی، نە بۆ شەڕ، تاکتیک و ستڕاتێژی هاوبەش مان نەبوو! ئەگەر توانیبامان ئازایەتیی پێشمەرگەکان، فیداکاریی خەڵکی کوردستان، ئەزموون و لێهاتوویی کادر و ڕێ بەران لە شوێنێکدا کۆبکەینەوە وکەسایەتییەکان وازیان لە بەرژەوەندیی بەرتەسک هێنابایە، لەوانەبوو……بۆ بیننی زیاتر ئێرە داگرە\nروون‌کردنەوە و لێکدانەوەیێکی کورت سەبارەت به چەند خاڵێک له قسەکانی کاک عەزیز ماملێ—شعیب زکریایی\nبیرەوەریەکانی کاک سدێقی قادری (یەمێنان)\nبیرەوەریێک سەبارەت بە دوو کۆبوونەوە لەگەڵ حدکا بۆ هاوکاری دژ به هێرش رژیم ئیسلامی ئێران دوای ٢٨ی گەلاوێژی ١٣٥٨ و هەروەها قسە و باسێک له سەر ئاکامی سیاسەتەکانی حدکا و لێکدانەوەگەلێک له سەر کۆمەڵەکان و بەعزه رێکخراوەی تریش له کوردستان رۆژهەڵاتا\nدوو کورتە فیلم لە مێژوویەکی پرشنگدار\nرێپێوانی مێژویی خەڵکی مەریوان بە ڕئبەری کاک فواد\nشعیب زکریائی؛ ستراتێژی سوسیالیستی و چەپی ئانارشیستی، شوورا و پاڕلمان ـ مەی ٢٠١٩\nئنشعابی ساڵی ٢٠٠٠ و بوچۆنی ئەو کاتی هاوڕێ ساعێدی وەتەندوست سەبارەت بەو جێیایە.\nشعیب زکریائی ، دسامبر٢٠١٧ : کوردستانی باشوور و خەیانەت، چەپ و خۆدزینەوە له سیاسەت


مامۆستایەکی زانکۆ لە دهۆک: تورکیا دەیەوێت ژێرخانی ئابووری هەرێم لەناوبەرێت – کوردی – RojNews.News\n15/07/2020 - 7:44:49 am\nپسپۆڕێکی ئابووریی لە زانکۆی نەورۆز لە دهۆک، ڕایدەگەیەنێت، یەکێک لە ئامانجە شاراوەکانی دەوڵەتی تورک لەناوبردنی ژێرخانی ئابووری هەرێمی کوردستانە تا لەو ڕێگەیەوە ئابووری خۆی زیاتر پەرەپێبدات، دەشڵێت: ساڵانە دەوڵەتی تورکیا تەنها لە كرێی گواستنەوەی نەوتی هەرێم و دەروازەی ئیبراهیم خەلیلەوە زیاتر لە ١٢ ملیار و ٣٦٠ ملیۆن دۆلار قازانج دەكات.\nد. هاشم زێباری، مامۆستا و پسپۆری ئابووریی لە زانکۆی نەورۆز دهۆك، لە میانەی چاوپێکەوتنیدا لەگەڵ ڕۆژنیوز، تیشکدەخاتە سەر ئامانجی پەلامارەکانی دەوڵەتی تورک بۆ سەر باشور، پێشیوایە یەکێک لە ئامانجەکانی دەوڵەتی توركی داگیرکەر لەو هێرشانەی بۆسەر هەرێمی کوردستان دەستیپێکردووە، لەناوبردنی ژێرخانی ئابووری هەرێم و لێدانە لە کەرتی کشتوکاڵی و ئاژەڵداریی سنووری بادینان و دهۆک.\n– تاچەند هێرشەکانی دەوڵەتی تورک زیانی بە ئابووری هەرێم گەیاندووە؟\n“دەوڵەتی توركیا ئابووی و بازاڕی باشووری كوردستانی بۆخۆی قۆرخ كردووە”\nد. هاشم زێباری: هێرشی ئەمجارەی دەوڵەتی توركیا بۆسەر هەرێمی كوردستان جیاوازە لە هێرشەکانی ڕابردوو، ئەمجارە دەیەوێت ئابووری هەرێم بە یەکجاری لاواز بکات، لەگەڵ شەڕی زەمینی، کار بۆ لەناوبردنی کەرتە ئابووریەکانی ناوخۆ دەکات، بەتایبەت کشتوکاڵ و ئاژەڵداریی، بەتایبەت لە ناوچەی بادینان کە ئێستا بە سەدان گوندی ئەو سنوورانە چۆڵکراوە کە زیانی ملیۆنان دۆلاری بە ژێرخانی ئابووری ناوچەکە گەیاندووە.\nهەروەها دەوڵەتی توركیا ئابووری و بازاڕی باشووری كوردستانی بۆخۆی قۆرخ كردووە و زۆرینەی كەلوپەلی خۆی لە بازاڕەكانی هەرێم ساغ دەكاتەوە، هەروەک زۆربەی کۆمپانیاکان لە هەرێمی کوردستان بوونەتە سیخوڕی میت و بە هەموو جۆرێک کار بۆ بەرژەوەندی تورکیا دەکەن.\n– هێرشەکانی دەوڵەتی تورک تەنها لە ئامانجە سەربازییەکەندا خۆیان دەبیننەوە؟\n“هێرشەکان تەنیا لە ئامانجە سەربازیەکاندا کورت نابنەوە، بەڵکو سیاسەت و ئابووریش دەگرنەوە”\nد. هاشم زێباری: سنوری بادینان بە ناوچەی گەشتیاری و ڕەز و باخ و کشتوکاڵ و هەنگ و پەلەوەر و ئاژەڵداری دەوڵەمەندە، بەڵام هێرشەکانی سوپای تورکیا خەریکە بەرە بەرە لەناویان دەبات.\nئەم هێرشانەی دەوڵەتی توركیا تەنیا لە ئامانجە سەربازیەکاندا کۆنەبوونەتەوە، بەڵکو مەبەستیان لاوازکردنی سیاسەت و ئابووری کوردستان و لەناوبردنی بەروبوومی كوردەوارییە بۆئەوەی هەمیشە هەرێم چاوی لە دەستی دەوڵەتی تورك بێت.\nسیاسەتی تورکیاش تەنها دژ بە پەکەکە یان لایەنێکی کوردی نییە، بەڵکو دژی هەموو گەلی کوردە، لەو چوارچێوەیەشدا هەوڵەكانی بۆ لەناوبردنی كورد چڕکردۆتەوە.\n– بۆچی تورکیا حساب بۆ سەروەری هەرێمی کوردستان ناکات؟\n“زۆرینەی گوندەكانی سنووری دهۆک بەهۆی بۆردومانەکانەوە چۆڵکراون”\nد. هاشم زێباری: هەڵوێستی شەرمنانەی حكومەتی هەرێم و حیزب و لایەنە سیاسیەکانی باشوور وایکردووە دەوڵەتی تورکیا زیاتر سوور بێت لەسەر پێشێلکارییەکان و بەزاندنی خاکی هەرێم و داگیرکردنی.\nبەردەوامی هێرشەکان و بێدەنگی دەسەڵاتدارانی هەرێمیش وایکردووە، زۆربەی گوندەکانی سنووری دهۆک چۆڵ ببن، بەجۆرێک لەسەردەمی ڕژێمی بەعسەوە تا ئەمڕۆ ٥٠٠ گوند چۆڵکراون، ئێستاش تورکیا نەک ڕێگە نادات گوندنیشنان بگەڕێنەوە، بەڵکو گوندە ئاوەدانەکانیش چۆڵ دەکات و ئاژەڵ و باخ و بێستانەکانیان لەناودەبات.\n– چۆن تورکیا پلانی لەناوبردنی ژێرخانی ئابووری هەرێم جێبەجێ دەکات؟\nد. هاشم زێباری: پارتی بەناوی حکومەتی هەرێمەوە گرێبەستی ٥٠ ساڵی لەگەڵ دەوڵەتی تورکیا واژۆ کردووە، بەڵام نە یەکێتی و نە لایەنەکانی دیکەش ئاگاداری وردەکاریی گرێبەستەکە نین، هەر ئەوەش وایکردووە ئەم ڕێککەوتنە نەچێتە خزمەتی بەرژەوەندی گشتییەوە، هەروەها ئەم ڕێککەوتنە لە دژی گەلی کورد بەکاردەهێنرێت، لە کاتێکدا هەرێم دەیتوانی بە چەندین رێگای دیکە نەوتەکەی بفرۆشێت و سوود بە تورکیا نەگەیەنێت.\nدەوڵەتی تورکیا تەنها لە كرێی گواستنەوەی نەوتی هەرێم، لە ڕێگەی بۆرییەوە مانگانە زیاتر لە ٣٠ ملیۆن دۆلار لە داهاتی نەوتی هەرێمی كوردستان وەردەگرێت، تەنیا لە دەروازەی ئیبراهیم خەلیل-یش ساڵانە زیاتر لە ١٢ ملیار دۆلار قازانج دەكات.\n– چۆن دەتوانرێت هێرشەکانی دەوڵەتی تورک ڕابگیرێن؟\n“بە یەکێتی نەتەوەیی دەتوانین تورکیا ڕابگرین”\nد. هاشم زێباری: تاكە ڕێگە لەبەردەم ڕاگرتنی تورکیا لەو پێشێلکاری و تاوانانەنی دەرهەق بە گەلی کورد بەتایبەت ئێستا لە باشوور ئەنجامیان دەدات، یەکێتی نەتەوەیی و کۆدەنگی لایەنە سیاسیەکانە، بەڵام لایەنێکی کوردی بە ئاشكرا پشتگیری دەوڵەتی تورک دەکات کە ئەوەش بە خیانەت لێکدەدرێتەوە کە زیانی بە هەڵوێستی کورد گەیاندووە.


جەنگاوەری یاریی منداڵانە.\nخۆر لەناو سکی ئاسماندا ھەندێک لاربۆتەوە و دنیا ڕەنگی زەردێکی ئەرخەوانیی خەمناک دەنوێنێت.. تەپوتۆزێکی چڕ گۆڕەپانی جەنگەکەی داپۆشیوە و چەشنی گەردەلوولێکی کتوپڕ بەرەو سەرەوە ھەڵدەکشێت.. لەو بیابانە گەرمەدا جەنگ وایکردووە ھەموو شتێک سەیر و نامۆ بێتە بەرچاو.. شەڕ درێژەی ھەیە و تا دێت گەرمتر دەبێت، جەنگاوەرێک (ئەوە ئەگەر بەڕاستی جەنگاوەر بێت.) ھەڵدێ و خۆی دەدزێتەوە و ڕادەکات.. بە خێرایی ھەناسە دەدات و سینەی تووند و تەسک بۆتەوە، لەبەر شەپۆلی ترس و ماندوویی زۆر ناتوانێت پڕ بە سینگی خۆی ھەوا ھەڵمژێت، زمان بە لێوە وشک و شەقبووەکەیدا دەھێنێت، کە وەکو زەوی شەقار شەقار و بیری وشکبووی لێھاتووە و لەناو دەمیدا ھەست بە تنۆکێک تەڕایی ناکات.. ھێند ماندووە دەستێکی ناوەتە لاقەبرەغەیی و بە دەستەکەی تری شمشێرە خوێناوییەکەی گرتووە، ئەو شمشێرەی کە جەنگاوەرێکی ئازای دوژمنی پێ کوشت.. ئەو جەنگاوەرەی کە مردن لە چاوەکانی دەترسا و پێی نەدەوێرا، کەچی جەنگاوەرێکی ترسنۆکی بەزۆر ھێنراو بۆ شەڕ کۆتایی بە ژیانی ھێنا، جەنگاوەرە ئازاکانی شەڕەکان، کەسی ترسنۆک و لەرزۆک دەیانکوژن، ئەمەیە ھەقیقەتی دۆڕانی لەناکاو، یان ڕەنگە شەڕکەرە ترسنۆکەکان لە حەژمەتی گیانی خۆیاندا ھەڵشاخێن بەو جەنگاوەرە ئازا و چاونەترس و بە ئەزموونانە.\nبەردەوام لە نێوان ڕاکردن و ئاوڕدانەوەدایە، ھەست دەکات کەمێک لە شەڕگەکە دوورکەوتۆتەوە.. جلەکانی بۆنی خوێنیان لێ دێت، خوێنێکی مەیوویی ئازاردەر و بۆن ناخۆش. تا زیاتر دوور دەکەوێتەوە ترس و نیگەرانیی و ئاشیفتەحاڵی زیاتر دەبێت و وا ھەست دەکات لەبری ئەوەی لە شەڕگەکە دوور بکەوێتەوە، بە ئاراستەیەکی پێچەوانە دەڕوات و نزیکتر دەبێتەوە لەو شوێنەی کە مرۆڤەکان ھەستی بەزەیی لە ناخیاندا نەماوە.. دەنگی ڕەقی ئازارھێنی بەریەککەوتنی شمشێرەکان لە گوێیدا دەزرنگێنەوە، ئەمە ترس و نیگەرانییەکەی قووڵتر دەکەنەوە.\nلە منداڵیدا ئەو دەمەی یارییان دەکرد حەزی دەکرد ھاوڕێکانی بە جەنگاوەر بانگی بکەن، کەچی وا ئێستا بەڕاستی جەنگاوەرە و ھەڵدێ لەو ناوە!.. کە منداڵ بوو تەختەیەکی داری دەکردە شمشێر و بە دزی دایکییەوە نووکەکەی بە چەقۆی نێو چەکمەجەی کەوەنتەری قاپ و قاچاخەکان تیژ دەکرد و تووند بە دەستە بچووک و جوان و پاکەکانی دەیگرت و دەیویست وەکو جەنگاوەرێکی ئازا خۆی نیشانی ھاوڕێکانی بدات، ڕەنگە خەیاڵێکی ئەسکەندەریانە لە سەریدا خوولابێتەوە، کە دنیا داگیر بکات، بەڵام ئەوەتا جەنگاوەرە و ھەڵدێت لە دەست شەڕ، چونکە بە زۆر ھێنرابوو بۆ گۆڕەپانی جەنگ و نەیدەویست شمشێرێکی ڕەق و مرۆڤێکی تووڕە و قین لە دڵ کۆتایی بە ژیانی بھێنێت، ئەمە مانایەکی ھەیە؟! جیاوازی جەنگاوەری منداڵ و گەورە ئەوەیە، کە ھی یەکەم بە ئارەزووی خۆی دەچێتە شەڕەوە و وەکو یارییەکی شادیھێن تەماشای شەڕ دەکات، بەڵام جەنگاوەری گەورە زۆرجار بە زۆر بۆ شەڕ دەبرێت و خۆی ھیچ ئارەزووییەکی بۆ ڕۆشتن نییە و قاچەکانی لەدوای نایەن.. ڕەنگە ئەوەی لە منداڵیدا لای مرۆڤ خەونە و کار بۆ بەدیھاتنی دەکات، کاتێک کە گەورە دەبێت خەیاڵێکی تەواویش نەبێت...\nخەونیش ھێندەی تر ئازاری جەنگاوەرەکە دەدات (ئەوە ئەگەر پێی بووترێت جەنگاوەر) چەندین جار لە خەونیدا بەشداری لە شەڕ کردووە و چۆتە ناو جەنگەکانەوە، ھەر جارە و ئەندامێکی لە دەست داوە و خەون دوای خەون کەرەستەکانی لاشەی کەم بوونەتەوە.. تا وای لێھاتووە بەشی تاقە خەونێکیش ئەندامی نەماوە تا جیا بێتەوە لە لاشەی.. ئێستا خەون بۆ ھەقیقەت وەرگەڕاوە، مەرج نییە ھەر خەونێک کە مرۆڤ ھەیەتی کاتێک کە بێتەدی، خاترجەم و ئاسوودەی بکا.. ئەوەتا کەمێک دوور لێرەوە گوێی لە ھاواری جەنگاوەرەکانە، کاتێک کە چاوییان شمشێرێکی نووک خوێناوی ھەڵیدەکۆڵێت و قاچییان دەبڕێتەوە و ڕمێکی نووکتیژیش سەر سنگییان دەپێکێت.. تەپوتۆز دەم و چاوی ھەموو شەڕکەرەکانی شێواندووە، تا کار گەیشتۆتە ئەو حاڵەی کە کەس کەس ناناسێتەوە، ھەموویان لە ترسی گیانی خۆیاندا شمشێر لە ھەوا دەدەن، ھەر ئەوەندە کاتێک دەزانن بەر لاشەیەک دەکەوێت و گوێیان بە ھاواری جەنگاوەرێکی بریندار کاس دەبێت. ئەو جەنگاوەرانە نازانن بۆچی دەجەنگن، پێیان وایە دەجەنگن بۆ ئەوەی بژین، بەڵام ڕاستییەکەی بە پێچەوانەوەیە دەژین بۆ ئەوەی بجەنگن.\n- ئەو حەزە نەگریسەی منداڵیم بوو منی کردە جەنگاوەر، نازانم ئێستا چۆن خۆم لەو ناوە ڕزگار بکەم و جارێکی تر ڕوو لە ھیچ شەڕگەیەک نەکەمەوە.\nئەم قسانە لە دڵی خۆیدا دەکات، کاتێک کە لەسەر لمەکە دانیشتووە، ناتوانێ ھەنگاو ھەڵبێنێت، لای ڕاستییەوە شمشێرە تێکەڵ لە خوێن و خۆڵەکەی لەناو لمەکە چەقاندووە، کە سێبەرێکی باریک و کاڵ بۆ دەم و چاوی دەکات.\nلە جەنگدایە لەگەڵ دوژمن بە ترس و لەرزێکی زۆرەوە لە بەرانبەر جەنگاوەرێکی کەتەی چوار شانە وەستاوە، چاوەکانی سوورێکی تۆخی ناشرینن و بیلبیلەکانی گەورەن، کە مرۆڤ بە بینینیان ئازار دەچێژێت و مردنی بیردەکەوێتەوە، خاوەنی جەستەیەکی تۆکمەیە، ھەموو حاڵەتی گوزارشتی بوونەوەرێکی بێ ڕەحم دەبەخشێت، بە خەتێکی ڕەش لە ملی نووسیوە ( ئەی مردن، تاکە شتی لە ژیانما کە ڕووبەڕووت دەبمەوە.) ڕەنگە ئەم جەنگاوەرە ھەر بۆ ڕووبەڕووبوونەوەی مردن لەدایک بووبێت و ھاتبێتە دنیاوە، ئاە... کە دژوار و سەختە لەگەڵ جەنگاوەرێکدا بجەنگیت، کە لە پێناو مردندا ژیان بکات.. شمشێرێکی تیژی بە دەستی ڕاستییەوە گرتووە و دەستەکەی تری قەڵغانێکی ئەستووری پێوەیە، کە ھیچ شتێک نایبڕێت. مرۆڤ لە جەنگدا دەیەوێت خۆی خاڵی بکاتەوە لە ھەموو ھەستەکانی و ھەموویان بخەوێنێت، تەنیا ھەستی مانەوە بەخەبەر دێنێت و کاری پێدەکات، بۆئەوەی بمێنن دەبێت یەکێکی تر لە ناو بەرن، ئەوانە بۆیە دەچنە شەڕەوە لەگەڵ دوژمن، چونکە لە بوون و مانەوەی خۆیان دڵنیا نیین.. ترسێکی قووڵ وەکو شەپۆلی ڕووبارێکی تووڕە دڵی جەنگاوەرە زەندەق چووەکەی داگیر کردووە، نازانێت چۆن خۆی ڕزگار بکات لە دەستی ئەو جەنگاوەرەی کە ھێند ترسناکە لە شەوێکی تاریکی پڕ لە مردن دەچێت، جەنگاوەرە ڕەشتاڵ و مرۆڤ ترسێنەرەکە شمشێرێک لە قۆڵی چەپی دەدات و خوێنی جەستەی ئەو جەنگاوەرەی کە ئێستا ھەڵھاتووە وەک میزێکی بەھێز فیشکە دەکات بۆ نێو ھەردوو چاویی و کوێری دەکات و تاریکی بەری چاوەکانی دەگرێت، ئەمیش فرسەت دێنێت و شمشێرێک لە سکی دەدات و کۆتایی بە ژیانی دەھێنێت.. باوەڕی بە چاوەکانی خۆی نەدەکرد کە لە بەردەمیدا جەستەیەکی بێگیان کەوتووە، ئەو جەستەیەی کە مردن سڵی لێ دەکردەوە، کەچی وا شمشێری پیاوێکی ترسنۆک کۆتایی بە ژیانی ھێنا.. واقی وڕماوە.. بە منداڵیی کاتێک لەگەڵ ھاورێکانیدا سیناریۆیەکیان دروست دەکرد، ئەم دەبووە جەنگاوەری براوە لە شەڕەکان، بە شمشێرە تەختەکەی کاتێک جەنگاوەرێکی دەکوشت، ترسێکی زۆر ھەناسەی لێ دەبڕی و چاوەکانیی دەردەپۆقین و دەنگی ھەڵدەبزڕکا و ھەر زوو پێش تەواوبوونی سیناریۆکە جەنگاوەرە مردووەکەی دەجووڵاند و نەیدەویست بە گاڵتەش مردووییەک ببینێت کە لەبەردەمیدا کەوتووە، وا ئێستا ھەر بە ڕاستی شمشێرەکەی جەنگاوەرێکی لە بەردەمدا خستووە.. ناتوانێت لە شوێنی خۆی ببزوێت.. ھەر بە دیار جەنگاوەرە مردووەکەوە وەستاوە و شەڵاڵی ئارەق بووە، دەیەوێت وەکو منداڵیی جەنگاوەرەکە ھەڵسێنێت و پێی بڵێت کە پێش ئەوەی سیناریۆیەکە تەواو بێت ھەستە و پێم خۆش نییە بەو جۆرە گاڵتەم لەگەڵدا بکەیت!..\nئێستا لە خەوی قووڵدایە.. ھەوا کزەیەکی سارد لە باکوورەوە لەگەڵ خۆیدا دێنێت و شوێنی برینەکە دەکزێنێتەوە، ئەو برینەی کە شمشێری جەنگاوەرە کوژراوەکە چاڵێکی لەسەر قۆڵی دروست کرد و خوێنە ڕەقھەڵھاتووەکە وێنەی جۆگەلەیەکی لەسەر لاشەی کێشاوە و جلەکانی پیس کردووە.. لەبەر ترس و ئازار بە ئاگا دێتەوە و لە خەو ڕادەپەڕێت. تاریکییەکی تۆقێنەر ئەو ناوەی داپۆشیوە، ئەستێرەیەکی کەم بە ئاسمانەوە ھەڵواسراون، بەوەدا زانی کە سەرەتای شەوە. مانگیش ڕووناکییەکی زۆر کز و شەرمنی ھەیە، کش و ماتیی و بێدەنگییەکی ترسناک و پڕ نھێنی ئەو بیابانەی داگیر کردووە.. ئێستا دەزانێت کە ماوەیەکی زۆرە خەوی لێکەوتووە و لە شوێنی شەڕگەکە دوور کەوتووەتەوە، بەڵام ھەر ھەستی دەکرد کە شەڕ بەردەوامە و ئەمیش تا دێت ھەر لێیانەوە نزیک دەبێتەوە.\n- خوایە گیان، ھەرچەندە ڕادەکەم و دەمەوێت لە شەڕ و دەنگی شمشێر و بۆنی خوێن ھەڵبێم، کەچی نزیکتر دەبمەوە، ئەوەتا دەنگ و ھاوار لەم نزیکانەیە، ڕەنگە کەمێکی تر بگەنە لای من و منیش ناتوانم بڕۆم و ئازارێکی زۆر لە جەستەمدا ھەیە و توانای ھەناسەدانیشم کەم بووەتەوە.\nئەم قسانەی بە دەنگێکی بەرز دەوت، لە کاتێکدا کە ڕووی لە ئاسمان دەکرد، دەنگدانەوەی قسەکانی تەنیا لەناو تاریکییەکی تۆخدا دەبیسترا و کەس گوێی لێ نەدەبوو.\nھەواکە لەنێو تاریکییەکەدا بە نادیاری ڕێ دەکات و جەستەی جەنگاوەرەکە فێنک دەکاتەوە، ئەمە بۆی شتێکی تا ڕادەیەک باش بوو، وەکو ھەتوانێک بوو بۆ دەردەکەی، کە جەنگاوەرێکی ھەڵھاتوو بە برینداریی و بێ ئەوەی کەسێک ھەبێت بە ھانایەوە بێت لە بیابانێکی گەورە و ناکۆتادا کەوتووە، بەڵام ئەو ھەوا خۆشەش نەیدەتوانیی نیگەرانیی و ترس و دڵەڕاوکێکەی کەم بکاتەوە، چونکە دەنگی لێکدانی شمشێرەکان و بۆنی خوێنی ڕژاوی جەنگاوەکان تێکەڵ بە جەستە و گیانی بووە و وەکو دەستێکی ڕەش چوونەتە ھەناوییەوە و دەیانەوێت ئەم مرۆڤە لەگەڵ مەرگدا تێکەڵ بکەن.\nشەو دێت و تاریکی لەگەڵ خۆیدا دەھێنێت، تا شەو درەنگتر و تاریکتر دەبێت جەنگاوەرەکە ترسی زیاتر و زیاتر دەبێت، شەویش ھێند دڵڕەق و تاریکە وەکو گۆڕەپانی جەنگ وایە و جەنگاوەر ھەموو شتێکی لەبەرچاو ڕەش دەبێت.\nبەیانییەکی زۆر خەمناکە.. زوو لە جێگاکەی ڕادەپەڕێت.. خۆر تازە سەری لە پشتی چیاکەوە دەرھێناوە و تیشکە زەردەکەی لە پەنجەرەی بە پەردە داپۆشراوی ژوورەکە دەدات، ژنەکەشی لە لای ڕاستییەوە لە خەوێکی قووڵدایە و منداڵە یەک ساڵانەکەشی لە خوار ئەمانەوە لەناو جێگا بچووکەکەی خۆیدا لەگەڵ جوانیی و پاکیدا دەست لە ملانێیە و خەوێکی شیرین خەوتووە. دەزانێت کە ئەوەی بە درێژایی ئەمشەو بینیویەتی ھەموو خەون بووە، ھەناسەیەکی قووڵی پڕ بە سینەی ھەڵدەمژێ، بۆ ئەوەی کە ئەو شتەی بینیویەتی خەون بووە و ڕاستی نەبووە، دەچێتە بەر پەنجەرەکە و تەماشایەکی ئاسمانی شین دەکات.


ئایا ئەمریکا پێشوەختە دەیزانی ئه‌فغانستان دەکەوێتە دەست تاڵیبانەوە؟\n5100 جار خوێندراوەتەوە\nده‌ركه‌وتووه دیپلۆماتکارانی باڵیۆزخانه‌ی ئه‌مریكا له كابوڵ یه‌ك مانگ پێشتر هۆشدارییان داوه‌ته وه‌زیری ده‌ره‌وه‌ی ئه‌مریكا، كه هه‌ر دوای كشانه‌وه‌ی هێزەکانیان له ئه‌فغانستان ئه‌و وڵاته ده‌كه‌وێته ده‌ست تاڵیبانەوە.\nرۆژنامەی واڵ ستریت جۆرناڵی ئەمریکی له زاری چاوگێکی باڵای وه‌زاره‌تی ده‌ره‌وه‌ی ئه‌مریكاوە بڵاویکردووەتەوە، دیپلۆماتكاران له میانی ره‌خنه‌گرتنی بونیادنه‌رانه له بڕیاره‌كانی ئیداره‌ی وڵات له رێگای نوسینه‌وه وه‌زاره‌تی ده‌ره‌وه‌یان له‌وه ئاگاداركردووه‌ته‌وه كه تاڵیبان به خێرایی پێشڕه‌وی ده‌كات و هێزه ئه‌منییه‌كانی ئه‌فغانستانیش به‌رامبه‌ر ئه‌م پێشڕه‌وییانه چۆك دادەنێن و پێشنیاریان كردووه قه‌یرانه‌كه ئاراسته بكرێت و كاره‌كانی گواستنه‌وه خێرا بكرێن.\nبەگوێرەی رۆژنامەکە، ئه‌م هۆشدارینامه‌یه که رێككه‌وتی ١٣ی ته‌مموزی به‌سه‌ره‌وه‌یه و تیایدا هاتووە، پێویسته به زمانێكی توندتر باس له كرده‌كانی تاڵیبان بكرێت.\nئه‌م هۆشدارینامه‌یه بەوجۆرە لەلایەن واڵ ستریت جۆرناڵەوە خوێندنه‌وه‌ی بۆ ده‌كرێت كه روونترین به‌ڵگه‌یه تیایدا هه‌ست به‌وه بكرێت هێزه ئه‌منییه‌كانی ئه‌فغانستان له به‌رامبه‌ر تاڵیبان چه‌ندە بێتوانان.\nرۆژی ١٥ی ئەم مانگە، چەکدارانی تاڵیبان، پاش کۆنتڕۆڵکردنەوەی زیاتر لە ٢٠ ویلایەتی ئەفغانستان، چوونە نێو کابوڵی پایتەختەوە.


پڕۆژەی گەمارۆدانی كوردی رۆژئاوا\nئەوەی ئێستا دەیبینین، پڕۆژەیەكی كۆنە و، لە ئێستادا جێبەجێدەكرێت. كاتی خۆی توركیا ڕێككەوتنێكی لەگەڵ ئەمریكا كرد، بۆ سنوورداركردنی كورد لە ڕۆژئاوا. لە خستنە خوارەوەی فڕۆكە ڕوسیەكە، كێشەیەك كەوتە بەردەم جێبەجێكردنی ڕێككەوتنەكەوە. پاش دانیشتنەكەی ئەمجارەی (ئۆردوگان_ پوتین) ئەو كێشەیەش نەما و ئێستا هەمان پڕۆژە كۆنەكە بە ڕازیبوونی ڕوسیا، كەوتە بواری جێبەجێكردنەوە. (جێگای داخە لایەنێكی كوردی بەژدارە لە پڕۆژەكەدا.)\nچوونە ناوەوەی سوپای تورك و گرتنی شارێك، بۆ دروستكردنی بەربەست لەبەردەم هێزە كوردییەكەی رۆژئاوا. تەنها دیمەنێك نیە بڕوای پێبهێنین كە دژی (داعش)ە. رێككەوتنەكە لەوە مەترسیدارترە لەم چركەساتەدا نیگەرانمان بكات. رێككەوتنەكە پەیوەندی بە گەمارۆدانی كوردی رۆژئاوایە.\nدەوڵەتی توركیا نایشارێتەوە، دژی هەر كیانێكە لە ژێر هەیمەنەی پەكەكە لە ڕۆژئاوا دروستبكرێت. ئێستا ئەمریكای هاوپەیمانیشی بەهەمان دیدەوە سەیری گۆڕانكارییەكان دەكات. كوردی ڕۆژئاوا بەجۆرێك گەمارۆ دەدەن، لەناو سێ شاردا قەتیسی بكەن. چوار دەوری سنوورەكەشیان بریتیدەبێت لە توركیا و هاوپەیمانەكانی توركیا. یان ناچاریاندەكەن بێنە ناو رێككەوتنەكەوە، یان شەرێكی خوێناوی شكستخوارد لەو نێوانەدا ڕوودەدات.\nلە ئێستادا لەبەرامبەر ئەم جوڵەیەدا توركیا كردی، ئەشێت بەهێزترین كارتی پەكەكە، تەنها گواستنەوەی شەڕبێت لەناوچە سنوورییەكانەوە بۆ ناو شارەكانی توركیا. ئەما كێشەی گەورەی ئەم پرۆژەیە ئەوەیە، ئەمریكا و ڕوسیا تێیدا هاو هەڵوێستن. پەیەدە لە ڕۆژئاوا ناتوانێت ڕوو بەڕووی ئەو لەشكر كێشییە ببێتەوە، چونكە ڕووبەڕوو بوونەوەی ئەو لەشكركێشیە یانی، ڕوو بەڕوو بوونەوەی ئەمریكا و توركیا. ئەمەش كارێكی نەكردە و سەختە بۆ هێزێك لە لایەك لەناو شەرێكدایە و لەلایەكی ترەوە رووبەڕووی دوو هێزی زەبەلاحی جیهان ببێتەوە.\nئەو لێدوانانە راستیان تێدانیە لەلایەن بەرپرسانی توركیاوە باس لە كۆتایی هاتنی كوردی رۆژئاوا دەكرێت. ئەوەی راستیە گەمارۆدانەكە و ناچاركردنیانە بۆ رێككەوتنێك. چاودێرە نێودەوڵەتیەكان بوون بە دووبەشەوە. بەشێكیان بە نیگەرانیەوە باس لە كارەساتێك دەكەن لەناوچەكەدا ڕوودەدات. بەشێكی دیكەیان باس لە گۆڕینی نەخشە كۆنەكەی ڕۆژهەڵات دەكەن. هەردوو لا كۆكن لەسەر ئەوەی، هەر نەخشەیەك بێتە ئاراوە، جێ پەنجەی توركیای بەسەرەوە دەبێت و چارەنووسی كورد بەباشی نایەتە بەر چاوان.\nدابەشكردنی سوریا بۆ دوو بەش، بەشی (عەلەوی) و بەشی (سوننە) یەكێكە لە خاڵە جەوهەرییەكانی پڕۆژەكە. بەڵام ئەوەی لەم نێوانەدا هەوڵی ژێردەستەكردنی دەدرێت كوردە.( قسە لەسەر ئەوە ناكەین بۆچی لایەنێكی كوردی چووەتە ناو ئەم پرۆژە جەهەنەمیەوە، چونكە قسەكردن لەسەر ئەمە، سودێك بەو لەشكرە بێ ئاگایە ناگەیەنێت لە پێناو خۆیاندا هەموو ناڕەوایەك دەكەن بەڕەوا.)\nئەوەی خەمی گەورەیە كوردە كە لەبەردەم پرۆژەیەكی ژێردەستە كردندایە. لایەنە كوردییەكانی باشور و رۆژهەڵات لە بەردەم ئەم رێككەوتنەدا شتێكی گەورەیان پێناكرێت. هەموو چاوەكان لەسەر پەكەكەن. ئەوەی دەتوانێت بەشێكی نەخشەكە تێك بشكێنێت و، ئەویشە دەتوانێت ئاڵوگۆڕێك لە تێروانینەكاندا بكات. ئەوەی مەبەستە و لە ئێستادا بە ڕوونی دیارە، كوردی ڕۆژئاوا لەبەردەم گەمارۆدانێكی گەورەدایە. هەڵەی كوردی ڕۆژئاوا نیە نەیتوانیوە كاریكی جیاواز بكات، بەڵكو بەرژەوەندیەكانی دراوسێكان و هێزە گەورەكانە كە نایانەوێت بە پێچەوانەی بیركردنەوەی ئەوانەوە رووداوێك بێتە پێش.\nئەمریكا هاوكاری كوردانی رۆژئاوای كرد بۆ داگیرنەكردنی شاری (كۆبانێ) هاوكاریەكەی پاراستنی خۆی و هاوپەیمانەكانی بوو. هاوكاری توركەكان و لایەنە كوردیەكەی باشور و هاوپەیمانی توركیاش، ناچاریی بوو. دەبایە لەو چركەساتەدا ئەوە بكەن. ئەوەی گرنگە ئەوە نیە بەناچاری هاوكاریانكردن، بەڵكو ئەوەیە كە لە جێبەجێكردنی پرۆژەكەدا هاوكارن و لەناو دیمەنە دژ بەكوردەكەدا هێزی كوردیی دەبینرێت!\nچاوەڕواندەبین بزانین پەرچەكردارەكە چی دەبێت.


کا مە ژ بۆ عەفرینێ چ کریە – Sibehî سبەھی\nBergeh Kurdistan On 11/06/2022 / Flash, نڤیسار\nپشتی هه‌ر تاوانه‌کێ، یان بنپێکرنه‌کێ کو د ده‌رمافێ کورده‌کی عه‌فرینێ دا تێ ئه‌نجامدان، یه‌کسه‌ر ده‌ست ب لۆرین، گرین و نالینان دبه، پۆست و به‌لاڤکۆکێن جوودا جوودا تێنه نڤیساندن، پشتگریا خوه ژ وێ بوویه‌رێ را ددن دیارکرن، لێ د راستیێ دا، نه ب دل و نه ژی ب جان ئاماده یه کو تشته‌کی بچووک، به‌رچاڤ یان گوژمه‌ک په‌ره ژ وی که‌سی کو بنپێکرن د ده‌مافێ وی/ێ دا هاتیه ئه‌نجامدان را پێشکێش بکه‌ن، بێگومان ئه‌ڤ ئاخافتن نه ل سه‌ر هه‌موویان ب جی دبه، ژ به‌ر کو هندەک که‌س هه‌نه دکن، بێ کو ده‌نگێ خوه ده‌رخینن.\nهه‌لکه‌فتا ڤێ ئاخافتنێ ئه‌وه کو؛ یه‌ک ژ چه‌کدارێن ئۆپۆسزیۆنا سووریێ ب ناڤێ، به‌شار ئه‌بوو ساله، کو ژ کۆکا خوه ژ باژارێ عه‌زازێ یه، د درێژاهیا دو سالان دا تاوان و بنپێکرنێن نه‌مرۆڤانه ل گوندێن مه‌یدانا (۷ په‌رچه نه) ل ناڤچه‌یا راجۆ یا عه‌فرینێ د ده‌رمافێ کوردان دا ئه‌نجام دانه، کو پشتی وی چەکداری کاریبوو خوه بگهینه ئه‌لمانیایێ، رێخستنا مافێ مرۆڤان ل عه‌فرینێ د ۱٥ێ به‌رچله‌یا ئیسال، ناڤ و وێنه‌یێ وی چەکداری به‌لاڤ کرن، و راگهاند کو وی تاوان ل عه‌فرینێ د هه‌قێ کوردان دا ئه‌نجام دانه، دڤێ ژ بۆ دادگه‌ها ئه‌لمانی بهێتە راده‌ستکرن؛ دا کو سزایێ خوه ببینه، لێ ژ وێ ده‌مێ ڤه تا نها، نه پارێزه‌ر، نه یاساناس نه ژی ده‌وله‌مه‌ندێن کورد، خوه ته‌رخان کرنه کو دۆزا وی تاوانباری بشۆپینن و بدن دادگه‌هکرن!\nژ ده‌ما عه‌فرین که‌تیه وێ ره‌وشێ دا، ب ده‌هان سازی، رێخستن، کۆمه‌له، پلاتفۆرم، ئه‌نجوومه‌ن و ده‌زگه‌ه ب ناڤێ عه‌فرینێ هاتنه دامه‌زراندن، لێ کا تا نها چ ژ خه‌لکێ عه‌فرینێ، یێن ل سه‌ر ئاخا خوه مانه، یان یێن ل کامپێن شه‌هبایێ، یان یێن ده‌ربده‌ر ل حه‌له‌بێ را پێشکێش کرنه؟ به‌رسڤ ئه‌وه کو، کێم خزمه‌تگوزاری و چالاکی هاتنه پێکانین. چه‌ند که‌سان خوه دانه به‌ر وه‌لاتیێن تێنه ره‌ڤاندن و ژ ئالیێ ره‌ڤینه‌ر، یێن په‌ره‌یێن فدیێ دخوازن را، په‌ره دانه و ئه‌و وه‌لاتی رزگار کرنه؟ ب سه‌دان ده‌وله‌مه‌ندێن هه‌رێما چیایێ کورمێنج ل ده‌رڤه‌یی وه‌لات دمینن، کا چ کرنه؟ چه‌ند مالباتێن محتاج خوه‌دی کرنه؟ چه‌ند سێوی ب خوه‌ندن دانه؟ چه‌ند ژنه‌بی (ژنبی) خوه‌دی ل وان ده‌رکه‌تنه؟ چه‌ند نه‌خوه‌ش ده‌رمان و چاره‌سه‌ر کرنه؟ ئه‌گه‌ر هه‌بن ژی ل سه‌ر پێچی و تلیان تێنه هه‌ژمارتن.\nب سه‌دان ئه‌که‌دیمیناس!\nد ڤێ داویێ دا مالپه‌را تێریژ یا عه‌فرینێ ناڤێ زێده‌تری ۱۲۰ ئه‌که‌دیمیناسێن کوردێن عه‌فرینێ ل دیاسپۆرا به‌لاڤ کر، و گۆت ل سه‌رانسه‌ری جیهانێ به‌لاڤ بوونه و وه‌که دکتۆر، مامۆسته و پرۆفه‌سۆر د زانینگه‌هێن جهانی دا نه، لێ پشت را هندەک که‌س ده‌رکه‌تن و گۆتن کو هه‌ژمار وان زێده‌تره، دبه کو هه‌ژمار ۲۰۰ ئه‌که‌دیمیناس به ژی. کا ڤان مامۆسته‌یێن زانینگه‌هێن جهانی دۆسه‌یه‌ک ژ هه‌زاران دۆسه‌یێن کو ل عه‌فرینێ هه‌نه گهاندنه ئالیێن په‌یوه‌ندیدار و به‌رپرس؟ هه‌ما چ دۆسیه به، ره‌ڤاندن، بنچاڤکرن، برینداران، شه‌وتاندنا داران، ده‌سته‌سه‌رکرن، گوهه‌رتنا ده‌مۆگرافی، ئاڤاکرنا نشته‌جیگه‌هان، ژناڤبرنا ناسنامه‌یا کوردی و ژیانا سیاسی، بجهکرنا عه‌ره‌بان ل مالێن کوردان دا، و به‌ربه‌لاڤبوونا دیارده‌یێن چه‌کداری؟ گەلۆ یه‌ک ژ ڤان دۆسه‌یان گەهاندنه رێخستنه‌کا جیهانی یان رێخستنێن به‌لگه‌کرنا بنپێکرنان.\nگۆتنه‌ک کوردی هه‌یه دبێژه: راستی ته‌حلە، ئه‌ڤ ژی راستیا کو چێ دبه، نه سیاسه‌تمه‌دارێن مه، نه ره‌وشه‌نبیرێن مه، نه ژی ده‌وله‌مدێن مه، نه ژی ئه‌که‌دیمیناسێن مه کاریبوون تشته‌کی ژ عه‌فرینێ را پێشکێش بکن. هه‌رده‌م گلی و گازندان ژ پارتیان تێنه کرن، راسته پەیەدێ عه‌فرین فرۆت، و ئه‌نەکەسێ ژی نکاریبوو خوه‌دی ده‌رکه‌ڤه و نڤسگه‌هێن ل عه‌فرینێ، ناڤچه و گوندێن وێ ڤه‌که، لێ ئه‌م عه‌فرینی ژی تێرا خوه هه‌نه، نێزیکی ملیۆنه‌ک مرۆڤن، مه ب قاسی ١٠% ژی نه‌کریه، دیسا ژی دوباره دکم کو هندەک که‌س هه‌نه ب هێمنی و بێده‌نگی کار دکن و جهێ رێزێ نه.\nب ته‌نێ ئه‌م د گۆتنان دا زیره‌کن ل سه‌ر عەردی بۆش و ڤالا نه. پێویستیا عه‌فرین ب کاره‌کی جدی بله‌ز هه‌یه، ئه‌گه‌ر نا ژی عه‌فرین تێک دچه و هێدی هێدی دده هه‌رێمه‌کا عه‌ره‌ب و تورکمانان.


ANF | ئیلهام ئەحمەد: ئامانجی ئێمە لە ساڵی نوێدا کۆتاییهێنان بە داگیرکەریە\nئیلهام ئەحمەد: ئامانجی ئێمە لە ساڵی نوێدا کۆتاییهێنان بە داگیرکەریە\nئیلهام ئەحمەد رایگەیاند، هەرێمەکانی خۆسەری دیموکراتیک لە سوریا دەبنە ناوەندی یەکگرتووی دیموکراتی و وتی، "لە ساڵی نوێدا یەکێک لە ئامانجە سەرەکیەکانی ئێمە کۆتایی هێنان بە داگیرکەری و تێکۆشانی خۆپاراستنە لە جیهاندا."\nشه‌ممه, 2 Jan 2021, 11:56\nئیلهام ئەحمەد سەرۆکی دەستەی بەڕێوەبەری ئەنجومەنی سوریای دیموکراتی بۆ ئاژانسی هەواڵی فورات (ANF) ئاماژەی بە خەبات، هەوڵە دیپلۆماسیەکان، خەباتی کۆمیتەی دەستووری بنەڕەتی لە ساڵی ٢٠٢٠ و پلانسازی ساڵی نوێ کرد.\nئیلهام ئەحمەد بەم شێوەیە هەڵسەنگاندنی بۆ بابەتە گرنگەکان کرد:\n"خەباتمان بۆ دیموکراسیکردنی سوریا بەردەوامە، بەڵام عەقڵیەتی رژێمی سوریا لەم بارەیەوە تا ئێستا نەگۆڕاوە، ئەوەش هۆکاری قوڵبوونی قەیرانی سوریایە. چارەسەری قەیرانەکەش بە تەنها بە رێگایەک دەکرێت، ئەویش گەڕانەوەیە بۆ هێڵی نەتەوەی دیموکراتی لە سوریا و یەکگرتنیش مەرجی سەرەکەیە بۆ دیموکراتبوونی وڵات و ئازادی گەلان.\nبەهۆی شەڕ، کۆچبەری، تاڵان، ڕفاندن، گرتن و کوشتن کاتێک گەلانی سوریا و رژێمی سوریا بەراورد بکەین، دەبینین کە بەو هۆیەوە هەستی بێمتمانەیی دروست بووە. ئەم دۆخەش ئیرادەکانی شکاندووە، لە ڕووی هەڵوێستی گەلیش دەرکەوت کە ئەوان لەگەڵ ئەو لایەنەن کە پشتگیریان لێدەکات. ئەو کێشانە رێگرن لەبەردەم چارەسەری قەیران لە سوریا. لەگەڵ ئەوەشدا دەستوەردان لە دۆخی سوریادا هەیە، لە دابەشکردنی گەلانی سوریادا ڕۆڵێکی گەورە هەیە. قەیرانی سوریا قوڵە و باجی قوڕسیش دەدرێت. چارەسەری دۆخەکەش بە تەنها بە رێگایەک دەبێت، ئەوەیش هێڵی نەتەوەی دیموکراتیە لە سوریا و یەکگرتنیش مەرجی سەرەکەیە بۆ دیموکراتبوونی وڵات و ئازادی گەلان.\nلەماوەی ساڵی ڕابردوودا، هەندێک دیالۆگ لەنێوان هەندێک کەس و بەرە دروست بوو و رێکەوتن ئیمزاکران. مەسەدەش بەشداری هەندێک لەو خەباتانەدا کرد. ئێمە ئەو خەباتە بە گرنگ دەزانین. پێدەچێت خەباتێکی سەخت بێت، بەڵام ئەنجامی گەورەی لێ دەردەکەوێت. لەبەرئەوەی خەباتی ستراتیژین، داهاتووی گەلی سوریا دیاری دەکەن. ئێمە وەک گەلانی سوریا مافمان هەیە کە چارەسەری خۆمان بخەینەڕوو، خەباتی فۆرم و دیالۆگ، چاوپێکەوتنی چارەسەری لە رووی یەکگرتن گرنگە.\nبەرێوەبەرایەتی خۆسەری پرۆژەیەی دیموکراتیکی خستەڕوو. لەناو بارودۆخێکی سەختدا کاری کرد، پرۆژەیەک بوو کە گەل بتوانێت خۆی بەڕێوەببات، بۆ هەموو سوریا یەکەمین ئەزموون بوو. کاتێک دەوڵەتی تورک بە قۆرسی هێرشی کردە سەر بەڕێوەبەرایەتی خۆسەر، جیهان دەیگۆت پرۆژەکە ناتوانێت دوو رۆژ لەبەرانبەر هێرشەکان خۆی رابگرێت و هەڵدەوەشێت. بە راستی هەندێک لایەن چاوەڕێیان دەکرد، پرۆژەکە هەڵوەشێت، هەندێک لایەنیش دەترسان پرۆژەکە هەڵوەشێت و ئەنجامی خراپ لەگەڵ خۆی بهێنێت و هەموو سوریا بگۆڕێت.\nگەل خاوەنداری لە پڕۆژەکە کرد، گەل پێکەوە بەرخۆدانی کرد و کاتێک دۆخی پاراستن دروست بوو، زانییان ئەم پرۆژەیە ئەوەنیە کە باسی لێ دەکەن. زانییان کۆمەڵگا خۆیەتی، پشتگیریان لە پرۆژەکە کرد. ئەو شاندانەی سەردانی هەرێمەکەمان دەکەن، خاوەن واتای دیپلۆماسی و سیاسین. ئێمە باسی ناسینی سیاسی ناکەین، بەڵام لەگەڵ تێپەڕبوونی کات، خەباتی چارەسەری دیمۆکراتی بۆ قەیرانی سوریا دەبێتە هۆکاری قبوڵکردن و ناسینی خۆسەری دیموکراتی. قبوڵکردنی خۆسەری دیموکراتی لە جیهان و سوریا ، قەرزی سەر شانی هەموو مرۆڤایەتیە. پێویستە جیهان ئەرکی خۆی جێبەجێ بکات و پشتگیری لەم پرۆژەیە بکات."\nئیلهام لەبارەی کۆبوونەوەکانیان لەگەڵ مۆسکۆ و لایەنەکانی دیکە وتی، "چاوپێکەوتن لەگەڵ لایەنەکان بەردەوامە. هەڵوێستی ئێمە بۆ چارەسەری دیارە. یەکەمجارە بەشداریان لە کۆنگرەی ئێمەدا کرد. لە هەمانکاتدا خەباتی هاوبەش بەردەوامە. ئەمە بۆ چاوپێکەوتنەکانمان لەگەڵ رووسیاش گرنگ بوو. بە تایبەتی لەسەر پرەنسیپی گەل و دیموکراتی یەکگرتووی گەلان، لەگەڵ رژێم دیالۆگ هەیە، گرنگی بە کۆبوونەوەکان دەدەین. لەم ڕووەوە ڕۆڵ و کاریگەری رووسیا هەیە.\nئەگەر رووسیا پشتگیری لە پڕۆژەی خۆسەری دیموکراستی بکات، ئەوەش دەبێتە یەکەم رێگای رزگاری رووسیا. رووسیا هاتووەتە ناو خاکی سوریا و هەڵەکانی رژێم بۆ ئەویش حسابە. لە هەمانکاتدا گەلانی سوریا هیوایان بە سیستمی خۆسەری هەیە و رزگاربوون لە زۆردەستی رژێم بەم سیستمە دەبینن.\nرژێمی سوریا لە رووی فیزیکی و دەروونیەوە لەناو بۆشایەکی گەورەدایە. رۆژ بە رۆژ هەڵوێستی توندتر دەبێت. لە گۆڕانکاری و نوێبوونەوە دەترسیت. ترسی لەوەی لە دەسەڵاتی نەمێنێت. خۆرادەستکردن وەک ئازادی دەبینێت. لە جیاتی ئەوەی لە گەڵ گەل ئاشت ببێتەوە، لەگەڵ وڵاتانی وەک تورکیا رێکەوتن ئەنجام دەدات. نایەوێت دۆخی سەختی وڵات تێبگات. تا ئێستا پەروەردەی بە زمانی دایک قبوڵ نەکردووە. کورد وەک مێوان دەبینێت، لە دۆخی بەم شێوەیەدا پرسیارەکە ئەوەی چۆن دیموکراسی قبوڵ دەکات؟\nعەقڵی ڕژێم وەک جارانە. هەموو کەسێکی کردە تیرۆرسیت و هێرشی کردە سەر. ئێستاش دەیەوێت قەسەدەش بەو شێوەیە پیشان بدات. بانگەشەیەکی خراپ دەکات، لە ئاستی باڵادا ئاڵۆزی دروست دەکات. دەیەوێت وەک رابردوو بەتەنها لە گۆڕەپانەکەدا بمێنێتەوە. لەگەڵ تێپەڕبوونی کات، هیچ رێگایەکی بۆ نامێنێتەوە. ئامانجی ئێمە گۆڕانکاری دیموکراتی و ئازادی گەلانە. لە دەرەوەی ئەوە هیچ بژاردەیەک نییە."\nئیلهام ئەحمەد لەبارەی گەمارۆی سەر هەرێمەکەش وتی، "ناکۆکی نێوان وڵاتان زیان بە گەلانی سوریا دەگەیەنێت. لە هەرێمەکەمان ٥ ملیۆن کەس هەیە. رژێم دەیەوێت رێگا لە هاوکاری نەتەوە یەکگرتووەکان بگرێت و هەوڵ دەدات جگە لە هەرێمەکانی خۆی هاوکاری بۆ هیچ هەرێمێکی تر رەوانە نەکرێت. بەم شێوەیە دەیەوێت هەموو کەسێک پێویستی بە رژێم بێت و هەڕێمەکانی دەسەڵات خۆی فراوان بکاتەوە.\nدەبێت پشتیوانی لە بەڕێوەبەریی خۆسەر بکرێت و هاوکاری بکرێت، دەبێت نەتەوە یەکگرتوەکان راستەەوخۆ لەگەڵ بەڕێوەبەریی خۆسەردا رێککەوتن ئیمزا بکات. ٧ ساڵە بەڕێوەەبەریی خۆسەری دیموکراتیک دامەزراوە. لەو ماوەیەدا خزمەتی ٥ ملیۆن مرۆڤ دەکات. هاوکات هاوکاریی ناوچەکانی ژێر دەسەڵاتی رژێم و چەتەکانی دەوڵەتی تورکیش دەکات. ماددەی سوتەمەنی و خۆراک بۆ سەرتاسەری سوریا دەنێرێت. لە ناو پێکهاتەکانی سوریادا جیاوازی ناکات. دەبێت لە داهاتوودا نەتەوە یەکگرتووەکان رێککەوتن و پەیمان لەگەڵ بەڕێوەبەریی خۆسەر دا ئیمزا بکات.\nئەحمەد سەرنجی خستەر کارەکانی دەستووری بنەڕەتی و کۆمیتەى نووسینەوەى دەستووری بنەڕەتی و وتی، "کاری کۆمیتەى دەستووری بنەڕەتی نەک لەلایەن گەلانەوە، بەڵکو لە رێگەى رێککەوتنی نێوان دەوڵەتەکاندا بەڕێوەدەچێت. لە کارەکانی کۆمیتەى دەستووری بنەڕەتیدا رێککەوتن لە نێوان دەوڵەتەکاندا هەیە. ئەوانەى تورکیا لەسەری رەزامەند نەبێت رێگایان پێنادرێت بەشداری کارەکانی کۆمیتەکە بکەن. ئەنجوومەنی سوریای دیموکراتیک (مەسەدە) و بەڕێوەبەریی خۆسەر بەشدار ناکەن. تاوەکو ئێستاش هیچ پێشکەوتنێک لە کۆمیتەى نووسینەوەى دەستووری بنەڕەتیدا رووی نەداوە. بۆ کارێکی وەها ستراتیژیک و گرنگ هاوبەشانی هەموو گەلانی سوریا و نوێنەرانی هەموو ئۆپۆزسیۆن بەشدار ناکەن. لەسەر ئەو بنەمایە، نەک ریفراندۆم، بەڵکو پرەنسیبی گشتییان لە بەرچاو گرتووە، دەستوورێکی بنەڕەتیی هاوبەش بنووسرێت. مافی ئەم نەتەوەیە ناخرێتە ریفراندۆمەوە. ئەو کۆمیتەى ئێستا بۆ نووسینەوەى دەستوور، دەستوورەکەیان لە خزمەتى گەلانی سوریادا نابێت".\nئیلهام ئەحمەد سەرۆکی دەستەى بەڕێوەبەری ئەنجوومەنی سوریای دیموکراتیک لەبارەی ئامانج و پلانەکانی ساڵی نوێ وتی، "ئامانجمان بەهێزکردنی خەباتی بەڕێوەبەریی خۆسەرە. مەسەدە بۆ بەرێوەبەریی خۆسەر بە شێوەیەکی فەرمی کار دەکات. لە کۆنگرە ئەنجامدراوەکاندا بڕیار لەسەر خەباتی سەرلەنوێ بە رێکخستنکردنەوە و بونیاتنانەوە دراوە. بەوە رێگری لە قەیران و کێشەکان دەکرێت. بەوە پێشکەوتنی گەورە لە خەباتی بەرێوەبەریی خۆسەردا بەدی دێت.\nلە ساڵی نوێدا یەکێکی تر لە ئامانجە بنەڕەتییەکانمان، کۆتایهینان دەبێت بە داگیرکەری و تێکۆشانی خۆپاراستن دەبێت، کە سەرتاسەری جیهان ئەو تێکۆشانە ببیستێت. بە دڵنیاییەوە هەرێمە خۆسەرە دیموکراتیکەکان دەبنە ناوەندی دیموکراسیی هاوبەشی سوریا. لەگەڵ ئۆپۆزسیۆنی سوریادا و بە خەباتی هاوبەشی هەموو لایەنەکان کار بۆ چارەسەری دەکەین و ئەەش پرۆژەى هاوبەشمانە".


نەوەی داهاتووی مۆبایلی LG بە وەشانی ئەندرۆید نووگەت کاردەکات! – کەی ئای تی ئێن\nئەندرۆید 1, ئاب 2016\nئەمڕۆ کۆمپانیای LG بە فەرمی ئەوەی پشتڕاست کردەوە، کە بەرهەمی داهاتووی زنجیرەی مۆبایلی V بەناوی LG V20 دەبێت، ئێمە دەزانین کە کۆنگرەی IFA نزیکە و بە ئەگەرێکی زۆریشەوە لەوانەیە پێش ئەوەی مانگی نۆ کۆتایی پێبێت کۆمپانیای کۆریەکە پەردە لەسەر مۆبایلەکە لابدات.\nدوای ئەوەی بە تەواوی پشتڕاست کرایەوە کە نوێترین بەرهەمی LG بەناوی LG V20 دەبێت، ئەوەش پشتڕاست کراوەتەوە کە نەوە نوێکە بۆ یەکەمین جار لەسەر نوێترین وەشانی سیستەمی ئەندرۆید (ئەندرۆید نووگەت ۷.۰) دەبێت، ئەمەش دەبێتە یەکەمین مۆبایل کە خاوەن وەشانی ئەندرۆید نووگەت بێت!\nدەربارەی تایبەتمەندیەکانی LG V20، کۆمپانیای LG لەم نەوەیەیدا هەوڵ و توانایەکی زۆری خستووەتە گەڕ مۆبایلەکەی کە هیچ جۆرە تایبەتمەندیەکی مۆبایلەکە دزەی پێنەکرێت، له پێشووشدا هیچ جۆرە تایبەتمەندیەکی دزەپێکراومان نەبینی، ئێمه پێویستە چاوەرێ بکەین وببینین پێش ئەوەی هەوڵی زانینی تایبەتمەندی دزەپێکراو بدەین.\nدەربارەی وەشانە نوێیەکەش كه ئه‌ندرۆید نووگه‌ته، به ئه‌گه‌رێكی زۆره‌وه له‌م مانگه به فه‌رمی بڵاو بكرێته‌وه.\nتاگەکان مۆبایل نەرمەکاڵا هەواڵ


https://1baiser.com دیوانى چاودێرى، لێکۆڵینەوە لە گرێبەستی وەزارەتەکان دەستپێدەکات |\nHome سەرەکی دیوانى چاودێرى، لێکۆڵینەوە لە گرێبەستی وەزارەتەکان دەستپێدەکات\non: حوزه‌یران 05, 2018 In: سەرەکی, هەواڵNo Comments\nلەنوسراوێکدا و بەڕەسمی دیوانى چاودێرى دارایى هه‌رێمى كوردستان داواى گرێبه‌سته‌كانى كڕین و فرۆشتنى به‌رهه‌م و پاڵاوتن و چه‌ند گرێبه‌ستێكى دیکە له سەرۆکی ئەنجومەنی وەزیران و وه‌زاره‌ته‌كان ده‌كات و وردبینییان بۆ دەکات.\nدیوانى چاودێرى دارایى هه‌رێم، لەنووسراوەکەدا داوای كردووه کە گرێبه‌سته‌كانى كڕین، فرۆشتن، دابینكردن، گواستنه‌وه‌ى به‌رهه‌م، پاڵاوتن، كاروبارى بانكى و دراو بۆ دیوانى چاودێرى دارایى بنێرن كه له‌گه‌ڵ كۆمپانیا ناوخۆیى و ده‌ره‌كییه‌كاندا واژۆکراون.\nهەروەها داواشکراوە کە گرێبه‌سته‌كانى سپاردنى ئه‌ركى حكومى به كه‌رتى تایبه‌ت یاخود بیانى بۆ پشكنین، فرۆشتن، به‌رهه‌مهێنان، دابه‌شكردن، گواستنه‌وه‌ى به‌رهه‌م و كه‌لوپه‌ل كه به‌شداریكردن به‌شێوه‌ى موساته‌حە و ئیمیتاز و قه‌رز وه‌رگرتن ئه‌نجامدراوه، بۆیان بنێردرێت.\nله به‌شێكى دیکەى داواكارییه‌كه‌دا، دیوانى چاودێرى دارایى داوایكردووه ئه‌و گرێبه‌ستانه‌ى كه واژۆ ده‌كرێن له‌لایه‌ن ده‌زگا حكومییه‌كانەوە له ماوه‌ى 30 رۆژدا بۆیان ره‌وانه بكرێت، هه‌روه‌ها گرێبه‌سته‌كانى پێشووشیان بۆ بنێرن كه ماوه‌ى جێبه‌جێكردنیان ماوه.\nله‌باره‌ى وه‌ڵامى وه‌زاره‌ته‌كان و حكومه‌ت، دیوانى چاودێرى دارایى ئاماژه‌ى به‌وه‌كردووه كه له‌لایه‌ن هه‌ندێك له داموده‌زگاكانى حكومه‌تى هه‌رێم گرێبه‌سته‌كانى فه‌رمانبه‌رانى كاتى و شوفێر و به‌كرێگرتنى ئامێرى بچووكیان نێردراوه كه ئه‌مه‌ش كاریگه‌رى گه‌وره‌ى له‌سه‌ر خه‌زێنه‌ى حكومه‌تى هه‌رێم نییه.


ڕۆژی ده‌وامی خوێندكارانی قۆناغێك دواخرا\nhunar 21/09/2019 - 11:39 بڵاوکراوەتەوە لە هەواڵ/كوردستانی\nبه‌ڕێوه‌به‌رایه‌تی گشتیی په‌روه‌رده‌ی سلێمانی پڕۆژه‌یه‌كی نوێ له‌باره‌ی خوێندكارانی پۆلی یه‌كی بنه‌ڕه‌تیه‌وه جێبه‌جێده‌كات و جێگری به‌ڕێوه‌به‌ری په‌روه‌رده‌ش ورده‌كاریی پڕۆژه‌كه ئاشكراده‌كات و ڕاشیده‌گه‌یه‌نێت، "له‌كابینه‌ی پێنج پڕۆژه‌كه خرایه بواری جێبه‌جێكردنه‌وه، به‌ڵام ئێستا خاو بۆته‌وه، بۆیه ده‌مانه‌وێت كاری پێبكرێت".\nمامۆستا عومه‌ر محه‌مه‌د جێگری به‌ڕێوه‌به‌ری گشتیی په‌روه‌رده‌ی سلێمانی له‌لێدوانێكدا رایگه‌یاند:"سه‌ره‌تای خوێندن له‌پۆلی یه‌كه‌مدا زۆر ناسك و گرنگه، بۆیه پێویسته هاوكارییه‌كی توندوتۆڵ هه‌بێت له‌نێوان ئیداره‌ی قوتابخانه‌و كه‌سوكاری قوتابیاندا".\nوتیشی:"له‌به‌رئه‌وه‌ی گواستنه‌وه‌ی منداڵ له‌ماڵه‌وه بۆ قوتابخانه گۆڕانكارییه‌كی ئێجگار گرانه لای منداڵ، چونكه له‌ماڵه‌وه له‌گه‌ڵ كۆمه‌ڵێكی دیاریكراودا ده‌ژی كه ژماره‌یان له‌په‌نجه‌كانی ده‌ست تێپه‌ڕناكات، به‌ڵام له‌قوتابخانه له‌پۆله‌كه‌یدا كۆمه‌ڵێكی زیاتر منداڵ ده‌بینێت كه هه‌ندێكیشیانی هه‌ر نه‌ناسیوه".\nڕونیشیكرده‌وه: "ئه‌و گۆڕانكارییه‌و ده‌یان گۆڕانكاری دیكه‌ش له‌ناوه‌نده‌كان، بۆ منداڵ سه‌رسوڕهێنه‌ره، كه‌واته گۆڕانكاری له‌ماڵێكه‌وه بۆ قوتابخانه پێویستی به‌هاوكاری یارمه‌تی هه‌یه له‌نێوان خێزان و قوتابخانه‌دا".\nناوبراو باس له‌وه‌ش ده‌كات: "زۆر له‌په‌روه‌رده‌ناسه‌كان ئه‌و گۆڕانكاریانه به‌قۆناغی (شیر بڕینه‌وه‌ی دوه‌م) ناوده‌به‌ن، هه‌ربۆیه بۆ ئه‌وه‌ی منداڵ ژینگه‌ی ماڵه‌وه له‌گه‌ڵ ژینگه‌ی قوتابخانه ببه‌ستێت به‌یه‌كه‌وه قوتابیان توشی ترس و دڵه‌ڕاوكێ نه‌بن به‌رامبه‌ر به‌قوتابخانه، پێویسته مامۆستایانی پۆلی یه‌كه‌م و ئیداره‌ی قوتابخانه به‌گشتی، دایكان و باوكانیش به تایبه‌تی ڕه‌چاوی (قۆناغی ئاماده‌كردنی گشتی) بكه‌ن".\nوتیشی :"ئه‌م قۆناغه تایبه‌ته به‌پۆلی یه‌كه‌می بنه‌ڕه‌تی كاته‌كه‌ی له‌یه‌كه‌م ڕۆژی ده‌ستپێكردنی ده‌وامه‌وه ده‌ستپێده‌كات بۆ ماوه‌ی مانگێك ئه‌ویش هه‌نگاوه‌كانی كاركردن بۆ ئه‌نجامدانی ئه‌م قۆناغه‌یه به‌چه‌ند شێوه‌یه‌ك".\nبه‌ڕێوه‌به‌ری گشتیی په‌روه‌رده‌ی سلێمانی به تۆری سلێمانی وتوه:"ئه‌گه‌رچی له‌ڕۆژی 21ی 9 خوێندكاران ده‌چن بۆ خوێندنگه‌كانیان، به‌ڵام پۆلی یه‌كه‌می بنه‌ڕه‌تی ڕۆژی 1ی 10 ده‌بێت بچن بۆ خوێندنگه له‌گه‌ڵ یه‌كێك له‌كه‌سوكاریاندا".


حسین یەزدانپەنا و شیرزاد خان شێرزادی کەڵهور کوجا مەرهەبا؟ | یاریکورد یاهەق\nحسین یەزدانپەنا و شیرزاد خان شێرزادی کەڵهور کوجا مەرهەبا؟\nPosted by Admin | des 6, 2019 | یاریکورد و یارسان | 1 |\nروباهک پر فریب و حیلە ساز ،،،،، رفت پای درخت و کرد آواز\nگەلو شین گیرانی حسین لە ئەو ئاستەدا بۆ پیاوێک کە نە لە باری ئاینیەوە نە لە روانگەی زاراوەوە و تەنانەت ناوچەیەوە لە گەڵ حسین هیچ پێوەندیکی نەبووە و نیە بۆ و بە چە مەبەستێک؟\nشێرزاد خان شێرزادی پیاوێکی خۆشناو چاکەکار و یەکیک بوو لە گەورەکانی ئێڵی گەورەی کەڵهور لە دیاری گیەڵان غەرب کە لە چەند روژی رابردو کۆجی دوایی کرد و لە نێو ئاپورای خەڵکی ناوچەکە بە هەڵوەراندنی فرمێسک بە خاک سپێردرا.\nحسین یەزدانپەنا خەڵکی موکریان و شاری بۆکان سەردەمێک پیاوی ئێران دواتر پیاوی موجاهدینی خەڵک و مهدی سامە سووتاوێکی سیاسی نەفس نزمێکی کۆمەڵایەتی جنایەتکارێکی مروڤ کوژ ، بۆ خۆیشی باش دەزانێ و ئاگاداری روداوەکانی کوردستان بە گشتی و روژهەڵات بە تایبەتیە کە بەرێزیان بە ئەو عەقڵیەتە کە هەیبوە و هەێەتی ناتوانێ و گەلیش رێگای پێ نادات لە داهاتووی روژهەڵاتی کوردستان شوێن و پێگەێکی هەبێت.\nئەو برادەرە لە نوەدەکانەوە بە هۆی ئەو دەستە گوڵانەی لە سلێمانی و زۆمی سەوز بە بای دا کە لە ئێرە جێگای باس کردنیان نیە بەڵگەی تەواومان هەێە بۆ ئەو تاوانانەی لە سلێمانی و دوروبەری ئەنجامی داوە و لە کاتی شەری نگریسی ناخۆ هەڵهات و چوو بۆ هەولێر و لە هەولێریش لە بەر دڵی ذڵدارە تازەکانی ناوی حزبێک کە برا گەورەکەی سەعید بە هەزاران هیواوە دیاری کرد کە ئێستا حسین وێنەکەی لە سەر خۆی هەڵواسیوە روژێک دەڵی دێژە پێدەری رێگای براکەێە و رۆژێک دەبێتە درێژەدەری رێگای قازی لە بەر دڵی دولار و ئەربابە تازەکانی ناوی حزبی براکەی و لۆگوی حزبی براکەی گۆری و لە یەکێتیەوە کردیە پاک و ئارمەکەشی(لۆگوکەی) زەرد نەکرد کردیە پرتقاڵی؟\nحسین لە باتی ئەوەی لە ئەو ماوە دور و درێژەدا خۆی فێری زانست بکات و بتوانێ وەک مروڤێک بە رەوشت لانی کەم لە گەڵ خەڵکی دیکە هیچ نەیتوانی و ناتوانێ بگونجێ بەڵام لە گەڵ دایک و باوک و تاقە براکەی خۆی روژانە لە نێو کۆڵانەکانی هەولێر شەرە شەقیان بوو بە شاهدی خەڵکی کوردستان چەندین بابەتیان دژ بە یەک نووسی هەتاکۆ لە کۆتایی سمکۆ برای و دایکی بە چۆکدا هێنا و وەک ئارام نازری بە زۆری ئەشکەنجە و لێدان لە پشت کامێرا ئەشهەدی پێ هێنان.\nحسین چاوی لە پارتی دێمکراتی کوردستانی عێراق بریوە و رێک دەیهەوێ لاسایی ئەوان بکاتەوە چۆن بە هاتنە سەر حوکم لە باشور و داڵدەی بکوژانی مامە ریشە و دیان تاوانباری دیکەیان دا توانیان بە ئەو سیاسەتە قیزەونە سەروک ئەشیرەتە تاوانبارەکانی سەردەمی حکومەتی بەعس بۆ لای خۆیان راکیشن و بیانپارێزن و لە بەرانبەر یەکیەتی نیشتمانی بوونە لەمپەرێک و هەتا ئێستاش لە سەر همان رێچە بەردەوامن و تا رادەێک لە کورت خاێەندا توانیان ئامانجی بنەماڵەییان بپێکن و گەلی کوردیش ماڵ وێران و ژێردەستەی دوژمنانێک وەک ئەردوگان و ئەردوگانەکان بکەن،ئەورۆکەش حسین لە مێشک و تێروانینی خۆیدا وا سناریوێکی بۆ رۆژهەڵات پیشبینی کردوە قافڵ لە ئەوەی ئەو نەک تەنیا جێگا و پێگەیکی لە ناوچەکانی ئیلام و کرماشان نیە بەڵکو ئەگەر روژێک لە رۆژان قاجی بخواتە ناو خاکی روژهەڵات و شاری بوکانیش گەل و هێزە سیاسیەکانی رۆژهەڵات ئەوەندە بەلگەیان لە سەر تاوانەکانی هەێە دەر حەق بە لاوانی روژهەڵات هەر زۆۆ دەیگرن و لە دادگای شۆرش دادگایی دەکەن و بە سزای دەگەێنن .\nحسین پێ واێە شیرزاد خان و یارانی شێرزاد خان لاوانی ئیلام و کرماشانیان لە بیر کردوە کە لە پێدەشتەکانی کەرکوک و مەخمور و هەولێر کوشتنی و بێسەر و شوێنی کردن و ئێستاش وەک ئێمە ئاگادارین لاوی یارسانی و ئیلامی لە ژێر دەستی حسەین و تاقمە تاوانبارەکەی بێ هیچ هۆویک بەند کراون و هازر نین رێگا بدەن کەس و کاریان بیانبینێ.\nشێرزاد خان و ئێڵی گەورەی کڵهور ناوی دانە بە دانەی ئەو لاوانەی کە حسین و تاقمەکەی کوشتنی لە دەفتەری یاداشتەکانی خۆیاندا نووسیوە و هەڵیانگرتوە هەتاکوو رۆژێک لە رۆژان لیپرسینەوە بکەن چۆن و بە چە هۆێک ئەوانەتان کوشت و بێسەر و شوێن کرد؟\nبۆ نادر ئیلامی و عەلیرەزاتان رفاند عەلیرەزا لە کویە؟\nحسین پێشتریش ویستی لە رێگای شێخانی بەریزی نەقشبەندی و پیرانی بەرێزی یارسان خۆی بخزێنیتە ناوچەکانی هەورامان و داڵاهۆ شوێن و پێ بۆ خۆی خۆش بکات بەڵام هەر زۆۆ و لە ماوەێکی کورت دا لە ئامانجی شوم و شەخسیەتی نەبووی حسین تێ گەیشتن و فرەیان داێە دەرێ و خەڵکیان لە پلان و ئامانجی قیزەونی ئەم کابرایە تێ گەیاندە.\nحسین تۆ زۆرت ماوە خۆت لە گەڵ شێرزاد خان بخەیتە تەرازوێکەوە شێرزاد خان پیاوی ناو مەجڵس و دیوەخانی گەورە پیاوانی کەڵهور بوو قسەی زۆر بە نرخ بوو بەڵام ئێمە قسەکانی تۆی دەم شڕ لە خوارەوەی ئەم بابەتە دا دەنەین با خەڵکی کوردستان و یارانی شێرزاد خان بزانن تۆ کێی و چە ئەخلاقێکت لێ دەبارێ.\nشێرزاد خان نەک تەنیا دوژمنایەتی ئاو خاک و ئێل و تەباری خۆی نەکردوە و وەک تەحسین شاوەیسیش مامە ریشیەی نەکوشتوە کە سبهەینێ رۆڵەکانی پێویستیان بە جاش و خۆفروش بێت لە پەنای خۆی داڵدەیان بدات بەڵکو ئەوان وەک ئەستێرەێک لە مێژووی کوردستان و کرماشان دا دایم لە دڵی گەل و نیشتمان دەگەێشنەوە، تۆیش ئەو پیاوە نیت ئەشرەتی گەورەی کەڵهور و بنەماڵەی شێرزاد خان نرخێکت بۆ دا بنەن.\nخۆت و تاقمەکەت ئاگادار دەکەین کە لە خەوی خۆش وەرنە دەرێ دیار ئیلام و کرماشان شوێن و مەنزڵگای شێرانە و هیچ رێویک ناتوانێ بە هیچ فێڵێک و لە هیچ شوێنێکەوە درز بکاتە زێد و میلکان شێرزاد خان و شێرزاد خانەکان.\nریکخراو یاری کورد یارسان ٦.١٢.٢٠١٩\nبیرێزی حسین یەزدانپەنا بە پێشمەرگەێکی خەڵکی بۆکان کە لای بە ناو حزبەکەی خۆی پێشمەرگە بووە ماوەی ١١ ساڵ\nژمارەی بینین 2 663\nPreviousپەیامی هاوخەمی یەکێتی شۆڕشگێرانی کوردستان و رێکخراوی یارسانی یەکێتی شۆڕشگێرانی کوردستان یاری کورد بە بۆنەی کارەساتی دڵتەزێنی شاری سەقز\nNextکوردها و مسئلەی دین و مذهب:نصراله از کرمانشاە\nنەقشبەندی\tpå 2019.12.07 hos 14:39\nشتر در خواب بیند پنبەدانە\nگەقپ قپ خوردگە دانەدانە.\n(حسەین تەواب دلارپەنا) کە جاشی فەرمی دەزگای پاراستنە ئەگەر پەنا بۆ ئەم ڕیکلام و چەڵتە بێژی و گەڕەلاوژە نەبات و خۆی بە ،، شوێنکەوتی\n(( پێشەواقازی و شێرزادخان کەلهۆر و بنەماڵەی نەقشبەندی هەڵنەواسێ بە مەبەستی عەوامفریوی و خۆخزاندنە نێو کۆڕوکۆمەڵ و فریودانی هەنێ گەنجی ساویلکە، ئیدی چ بکات و بەکام شۆناسەیەکی دیکەی\n((سیاسی ،، کارنامەی شۆڕشگێڕی ،، ڕەسەنییەتی مافخۆازی )) خۆی بە خەڵک بناسێنێ؟\nخافڵ لەوەی کە نەنگ بە ڕەنگ پاک نابێتەوە و بەم هاتوهاوارە نە دەتوانی مەلەفی جاشایەتی ئیستای کە ئالک خۆری دەزگای پاراستنی بارزانیە بسڕێتەوە و نە هەڵەی قێزەونی خۆرادەست کردنەوەی بە کۆماری سێدارەی ئیسلامی ئێران ،، تەوابیەتی ،، هەشتاکاندا !\nزائیدەن کردەوەی تیرۆرکردنی\nرۆڵەی هەژارو فەقیر کە چەکداری ئەو جاش حیزبەن و بە هۆی نارەزایی لەبەردەوامی عەمالەتکاری\n،،حسەین،، بە تۆمەتی،، خۆدابڕن یان پەنابردن بۆ حیزبێکی نیشتیمانی تاوانبار و تیرۆر دەکرێن. ئەم کۆنەتەوابە، هەمیشە وەدوی ئەم خەبەرانە وێڵە تا قۆناغەکانی جاشایەتی پێ کەم ڕەنگ بکاتەوە و بسڕێتەوە تا بەڵکو بتوانێ لە پێستێکی دیکەدا خۆی بە خەڵک بناسێنێ\nLeave a Reply to نەقشبەندی Avbryt svar\nشیطان پرستان کرند غرب کە خود را اهل حق یا یارسان معرفی میکنند (35 589)\nدەربارەی یارسان (33 768)


لەبارەی بڕینی لە%23 لە مووچەی پێشمەرگە و پۆلیس ڕوونكردەوە دەدرێت\nHome›هەواڵ›کوردستان›لەبارەی بڕینی لە%23 لە مووچەی پێشمەرگە و پۆلیس ڕوونكردەوە دەدرێت\nدوای ئەوەی باس لەوە کرا لە دابەشكردنی مووچەی پێشمەرگە بەراورد بە مووچەی فەرمانبەرانی مەدەنی لە %23 مووچەی پێشمەرگە و پۆلیس بڕدراوە، جێگری سەرۆكی لیژنەی پێشمەرگە ئاماژە بەوە دەكات بابەتەکە بەو جۆرە نییە.\nعوسمان كەریم، جێگری سەرۆكی لیژنەی پێشمەرگە لە پەرلەمانی كوردستان بە SNNی ڕاگەیاند: ئەو بابەتەی كە لەتۆڕە كۆمەڵایەتییەكان بڵاو كراوەتەوە گوایە لێبڕینی مووچەی پێشمەرگە بە بەراورد بە مووچەی فەرمانبەرانی مەدەنی زۆر زیاتر بووە و ئەگەر فەرمانبەران لە %18 ی مووچەكەیان بڕا بێت، پێشمەرگە لە %20 بووە یاخود ئەگەر لە %21ی مووچەی فەرمانبەران بڕابێت پێشمەرگە لە %23ی لێبڕاوە، ئێمە بەدواداچوونمان بۆ ئەو بابەتە كردووە دەركەوتووە كە لە مووچەی ژمارەیەكی كەم لە هێزەكانی پێشمەرگە ئەو حاڵەتە ڕوویداوە.\nئاماژەی بەوەشكرد، هەموو هێزەكانی پێشمەرگە بەو جۆرە مووچەیان پێنەدراوە، بەڵكو بەهۆی هەڵەیەكی حسابی لە لایەن یەكە ژمێریارییەكانەوە كراوە مووچەی ژمارەیەك پێشمەرگە ڕێژەیەكی زیاتریان لێبڕاوە، بەڵام دواتر ئەو بڕە پارەیەی كە بە هەڵە لە مووچەی ئەو پێشمەرگانە بڕاوە، بۆیان گەڕاوەتەوە و هیچ پێشمەرگەیەك مووچەی كەمی وەرنەگرتووە لە مووچەكەی خۆی.


كۆمەڵ داوای ڕێكکەوتن لە یەكێتیی دەكات |\nHome سەرەکی كۆمەڵ داوای ڕێكکەوتن لە یەكێتیی دەكات\nلەسەر پێشنیاری كۆمەڵی ئیسلامی دوو كۆبوونەوە لەنێوان ئەو حزبە و یەكێتیی نیشتمانیی كوردستان كراوە و بڕیارە لە كۆبوونەوەیەكی سەركردایەتیی هەردوولادا ڕێکكەوتنێك ئیمزا بكەن.\nڕۆژی یەكشەممەی ڕابردوو 3ی ئازاری 2019 كۆمەڵی ئیسلامی و یەكێتیی نیشتمانی لەسەر ئاستی باڵا لە شاری هەولێر لە مەكتەبی ئەمیری كۆمەڵی ئیسلامی كۆبوونەوە و لە دوای كۆبوونەوەكەش هەردوولا باسیان لە ئیمزاكردنی ڕێکكەوتننامەیەك كرد لەنێوانیاندا.\nئەندامێكی سەركردایەتیی كۆمەڵی ئیسلامی كە نەیویست ناوی بڵاو بكرێتەوە بۆ ״ئاژانس״ وتی: ״ڕێكکەوتنی یەكێتیی و كۆمەڵ بۆ ئەوەیە كە تاكڕەویی پارتی كۆتایی پێ بێت، بە جۆرێك لەسەر ئاستی حكومەت و پەرلەمان لە هەرێم و ناوەند كاری هاوبەش دەكەین״.\nئەندامێكی سەركردایەتیی یەكێتیی كە نەیویست ناوی ئاشكرا بکرێت بۆ ״ئاژانس״ وتی: ״سەرەتا كۆمەڵی ئیسلامی پێشنیاری ڕێکكەوتنی سیاسییان پێشكەشی یەكێتیی كردووە و بە شێوەیەكی گشتی هەنگاوێكی زۆر باش نراوە.״\nوتیشی: ״لە دووەم كۆبوونەوەی نێوان یەكێتیی و كۆمەڵی ئیسلامیدا گەیشتووین بە ئاستی لێكتێگەیشتن بۆ ئەنجامدانی ڕێكکەوتنی سیاسیی نێوانمان، بۆ ئەم مەبەستەش مەكتەبی سیاسیی یەكێتیی و ئەنجوومەنی سیاسیی كۆمەڵ بەم نزیكانە كۆ دەبنەوە و لەسەر چۆنیەتی ڕێكکەوتنەكە گفتوگۆ ده‌که‌ن و خاڵه‌کانی دیاری ده‌که‌ن.״\nشوان ڕابەر، ئەندامی سەركردایەتیی كۆمەڵی ئیسلامی، بۆ ״ئاژانس״ وتی: ״كۆبوونەوەی 3ی ئازار لە نێوان یەكێتیی و كۆمەڵ بۆ پتەوكردنی پەیوەندییەكانی هەردولا بووە، تا ئەو ڕادەیەی ئەگەر پێویست بكات، ئامادەین ڕێكکەوتن لە نێوانماندا ئیمزا بكەین، بەڵام تاكو ئێستا ئاست و جۆری ڕێكکەوتنەكە دیاری نەكراوە.״\nوتیشی: ״ئەو ڕێكکەوتنە لە سەر حساب و دژی هیچ كەس و لایەنێك نابێت، بەڵكو بۆ پتەوكردنی پەیوەندییەكانی كۆمەڵ و یەكێتییە لە بەرژەوەندیی خەڵكی كوردستاندا.״


نێچیرڤان بارزانی: لە چوار خاڵ‌دا ڕای هەرێمی کوردستانمان بە سەرۆکی فەرەنسا گەیاند\nسەرۆک وەزیرانی هەرێمی کوردستان ڕای گەیاند، لە چوار خاڵدا ڕای هەرێمی کوردستانیان بە سەرۆکی فەرەنسا گەیاندووە و پاریس دەتوانێ رۆڵی هەبێت لە چارەسەرکردنی کێشەکانی نێوان هەردوو حکوومەتی هەرێمی کوردستان و عێراق.\nنێچیرڤان بارزانی، سەرۆک وەزیرانی هەرێمی کوردستان لە پرێس کۆنفرانسێکی هاوبەشدا لەگەڵ ئیمانوێل ماکرۆن، سەرۆک کۆماری فەرەنسا ئاماژەی بەوە کرد کە فەرەنسا دەتوانێ ڕۆڵێکی سەرەکی لە چارەسەرکردنی کێشەکانی نێوان حکوومەتی هەرێمی کوردستان و حکوومەتی عێراق بگێڕێت.\nئەوەشی ئاشکرا کرد کە بۆچوونی خۆیان لە چوار خاڵدا بە سەرۆک کۆماری فەرەنسا داوە و پابەندیی هەرێمی کوردستانیان بە عێراقێکی یەکگرتووی فیدرال کە ڕێز لە دەستوور بگرێت، دووپات کردووەتەوە. گوتیشی: ”بە سەرۆک کۆمارمان ڕاگەیاند کە هیچ کێشەیەکمان نییە بەپێی دەستووری عێراق لە بابەتی دەسەڵاتی فیدرالی لە خاڵە سنوورییەکاندا، هەروەها پێمانڕاگەیاند کە ئامادەین بۆ گفتوگۆیەکی بونیادنەر بۆ چارەسەرکردنی سەرجەم کێشەکان لە پێناو سەقامگیریی ناوچەکە لە چوارچێوەی دەستووری عێراقدا“.\nئەوەشی نەشاردەوە کە پێشتر ڕای خۆیان لەبارەی بڕیارەکانی دادگای فیدرالی دەربڕیوە و ئاماژەیان بەوە داوە کە ڕێز لە بڕیاری دادگای فیدرالی دەگرن.\nلە بارەی ڕیفراندۆمیشەوە نێچیرڤان بارزانی گوتی: ”لەبارەی ڕیفراندۆم لە قۆناغێکی نوێ داین، ئەو بابەتە تەواو بووە و وەک حکوومەتی هەرێمی کوردستان رای خۆمان دەربڕیوە و ڕێزمان لە ڕای دادگای فیدرالی گرتووە، پرسیارەکە ئەوەیە کە دەمانەوێ سەقامگیری لە عێراقدا هەبێ یان نا؟ ئێمە وەک هەرێمی کوردستان ئامادەین لە چوارچێوەی عێراقێکی یەکگرتوو کێشەکانمان لەسەر بنەمای دەستوور لەگەڵ عێراق چارەسەر بکەین. ئەو پابەندبوونەشمان بە سەرۆکی فەرەنسا ڕاگەیاندووە کە ئامادەین بۆ هاوکاریکردنی بەغدا بەپێی دەستوور لە بابەتی بوونی ئەوان لە خاڵە سنوورییەکان“.


ئەم پەڕەیە ڕوونکردنەوە و ئاراستەکردنە بۆ چەند وتارێکی هاوشێوە لە ناودا و جیا لە ناوەڕۆکدا، کە ڕەنگە ئەمانەی خوارەوە بگرێتەوە: خەرمانەی ٤٦ ° خەرمانەی ٢٢ ° خەرمانە دیاردەی تیشکی\nماتیو ھۆفمان واینەر نووسەر، بەرھەمھێنەر، دەرھێنەر و ئەکتەرێکی ئەمریکییە کەوا بە کارەکانی لە زنجیرەکانی Mad Men، سۆپڕانۆکان و The Romanoffs دەناسرێتەوە.\nنینتێندۆ ٣دی ئێس\nپارێزگای نارا یەکێک لە پارێزگاکانی ژاپۆنە کە لە ناوچەی کانسای ھەڵکەوتووە. ناوەندی ئەم پارێزگایە شاری نارایە. بە پێی سەرژمێرییەکانی ساڵی ٢٠١١ ژمارەی دانیشتووانی ئەم پارێزگایە ١,٣٩٦,٨٤٩ کەس بووە.\nئیسلاملوو ، یەکێک لە گوندەکانی شارستانی شنۆیە لە ڕۆژھەڵاتی کوردستان. بە پێی سەرژمێرییەکانی ساڵی ٢٠٠٦، ئەم گوندە لە ٨٠ بنەماڵە پێکھاتووە و ژمارەی دانیشتوانەکەی ٤٣١ کەس بووە.\nسەرکردەی تاوانکاری ، پاشای تاوانکاری ، دۆن ، سەرکردەی مۆب کەسێکە کەوا سەرکردایەتی ڕێکخراوێکی تاوانکاری دەکات. سەرکردە کۆنتڕۆڵی تەواوی خێزانەکەی لەژێر دەستە و لەلایەن پلەکانی ژێر خۆیەوە ڕێزی لێدەگیرێت و سوودمەند دەبێت لە تەواوی ئەو پارانەی کە خێزا ...\nئاسناوێ ، یەکێک لە گوندەکانی شارستانی شنۆیە لە ڕۆژھەڵاتی کوردستان. بە پێی سەرژمێرییەکانی ساڵی ٢٠٠٦، ئەم گوندە لە ٧٤ بنەماڵە پێکھاتووە و ژمارەی دانیشتوانەکەی ٤٤٠ کەس بووە.\nدۆن برادمان یاریکەری کریکێتی ئۆسترالییە، بەباشترین تۆپلێدەری کریکێت مەزەندە دەکرێت بۆ هەمیشە. کەڕێژەی تۆپلێدانی بۆ هەریارییەک ٩٩.٩٤ لێدانبووە.\nدروشم بریتیە لە دەستەواژەیەکی لەیادنەکراو و بەزۆری لە بواری ڕێکلامدا بەکاردێت ، و ھەروەھا بۆ بواری ئاینی و سیاسیش.وشەی لە وشەیەکی سکۆتلەندیەوە وەرگیراوە. بەھۆی کورتی دروشمەکەوە کەسی خوێنەر یەکسەر دەتوانێ بیرۆکەیەکی لێوەرگرێت.\nدەرمانی سەر کاونتەر\nوێنۆک بە نموونەی بچووک کراوی وێنە دەگوترێت، کە بە مەبەستی ناسینەوە، ڕێزکردن و ڕێکخستنی وێنەکان بەکار دەھێنرێت، وە ھەمان کار بۆ وێنەکان دەکات کە ئیندێکس بۆ وشەکان دەیکات. لە سەردەمی وێنەی دیجیتاڵ دا، بزوێنەری گەڕانی وێنەیی و بەرنامەکانی ڕێکوپێک کر ...\nڕۆس گیلەر: کارەکتەرێکی خەیاڵی زنجیرەی ھاوڕێکانە کە لە لایەن دەیڤد شویمەرەوە ڕۆڵەکەی گێڕدراوە ڕۆس خاوەنی بڕوانامەی بەکالۆریۆسە و پاشماوەناسە و دواتریش دەبێتە پڕۆفیسۆر وانە دەڵێتەوە و زیرەکترین کەسی گروپەکەیە هاوڕێکانی هەندێکجار ڕەخنەی لێدەگرن لەبە ...\nپاسار شێرکۆ کاریکاتێریستێکی کوردە لە سلێمانی ئەژی. بەرھەمەکانی لە سیخورمە، گەڕانەوە ئاسۆ، ھاوڵاتی بڵاو بوونەتەوە. ئێستا یەکەم گۆشەیەی کاریکاتێری ھەیە لە میدیای کوردی بە ناونیشانی "خەت و خاڵ" کە لە ڕۆژنامەی ھاوڵاتی بڵاو دەبێتەوە.\nخەڵاتی گۆڵدن گڵۆب بۆ باشترین زنجیرەی - مۆسیقی یان کۆمیدی\nخەڵاتی گۆڵدن گڵۆب بۆ باشترین زنجیرەی - مۆسیقی یان کۆمیدی یەکێک لە خەڵاتە ساڵانەکانە لە ساڵی ١٩٦٢ەوە لە لایەن دەستەی ھۆڵیوود بۆ ڕۆژنامەی بیانی بۆ باشترین زنجیرەی کۆمیدی دەدرێت.\nمەنجەڵی توانەوە مێتافۆرێکە بۆ کۆمەڵگایەکی ناھاوچەشنە کە بە توانەوەی بەشە جۆر بە جۆرەکانی ھاوچەشن دەبێتەوە. مەنجەڵی توانەوە زۆرتر بۆ راڤە کردنی کۆچبەرەکان لە ویلایەتە یەکگرتووەکانی ئەمریکا بە کار دێ کە ھەموویان بە ئایین و زمان و تۆرەمەی جیاوازەوە ...\nخەزێنەی پرۆگرام جێگایەکی هەڵگرتنی پرۆگرامە کە لەوێوە ئەکرێ پاکجێکی نەرمەکاڵا دەربهێنرێت و دابمەزرێنرێت لەسەر کۆمپیوتەرێک.\nتۆپی پێی سەرمێز\nبەرماڵ لەلایەن موسڵمانانەوە ڕادەخرێت بۆ پاراستنی پاک و خاوێنی لە کاتی نوێژخوێندندا. بەرماڵ لە کوردستاندا بە خوری و بە جۆڵایی دروست دەکرێت.\n33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150 151 152 153 154 155 156 157 158 159 160 161 162 163 164 165 166 167 168 169 170 171 172 173 174 175 176 177 178 179 180 181 182 183 184 185 186 187 188 189 190 191 192 193 194 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 224 225 226 227 228 229 230 231 232 233 234 235 236 237 238\nمۆزەخانەی خەباتی نەتەوەیی بۆ ڕزگاری\nمایکڵ جەی فۆکس\nجەنگی سەد ساڵە\nمارباخ ئام نێکا\nچارەسەری دەنگ (ترانسجێندەر)\nئۆپن ڕۆد فیلمز\nجەنەراڵ (ویلایەتە یەکگرتووەکان)\nیارییەکانی برسییەتی (ڕوونکردنەوە)\nگلۆباڵ ئیلکتریک مۆتۆرکارس\nیانەی تۆپی پێی ڕوبین کازان\nیانەی وەرزشی کەرکوک


جوڵانەوەی نوجەبای عێراقی ڕایدەگەیەنێت، شەرمە بۆ ئەو لایەنە سیاسییانەی كە نوێنەرایەتیان لەپەرلەمان هەیە و مانەوەی هێزەكانی ئەمریكا بەپێویست دەزانن، دەشلێت مانەوەی ئەمریكا سوكایەتیە بەسوپا.\nنەسر شەمەری، وتەبێژی جوڵانەوەی نوجەبای عێراقی لەتوێتێكی دا لەهەژماری توێتەرەكەی ڕایگەیاندووە، شەرمە بۆ هەر لایەنێكی سیاسی کە فراكسیۆنی پەرلەمانی هەیە و خۆی بەنوێنەری ژمارەیەك لەخەڵكی دەزانێت و قسە لەسەر پێویستی مانەوەی هێزەكانی ئەمریكا لەعێراقدا دەكات.\nئاماژەی بۆ ئەوەشكردووە، ئەوانەی كە لەرزۆكی خۆیان لەژێر سایەی دەوڵەتانی داگیركەردا شاردووەتەوە نوینەرایەتی خەڵكی ناكەن و شەرعیەتیان نیە و بڕوایان بەسەربەخۆی عێراق نیە، لەكاتێكدا كە سوپاكەی دەتوانێت بیپارێزێت.\nدوای كوژرانی قاسم سولەیمانی و ئەبو مەهدی موهەندیس لەلایەن ئەمریكاوە لەسەرەتای ئەمساڵەوە، لەكاردانەوەیەكدا ژمارەیەك لەلایەنی سیاسی شیعە لەپەرلەمانی عێراقەوە بڕیارێكیان پەسەند كرد بۆ دەركردنی هێزەكانی ئەمریكا لەعێراق، بەڵام تائێستا نەتوانراوە بڕیارەکە جێبەجێبكرێت و وابڕیارە چەند ڕۆژێكی تر زنجیرەیەك دانوستانی گرنگ لەنێوان ئەمریكا و عێراقدا بەرێوەبچێت كە لەناویاندا تاوتوێكردنی پرسی مانەوە هێزەكانی ئەمریكایە لە عێراق\nبرادۆست؛ سوپای تورکیا لە بەرزاییەکەوە تەقە لە سنوری گوندەکان دەکات\n2020.06.18 - 15:11


NRT TV | کوردستان | وەزارەتی دادی ئەمریکا دوو کەسی نیشتەجێی هەولێر بەتۆمەتی بەرتیلدان تۆمەتبار دەکات\n13375 جار خوێندراوەتەوە\nوزارەتی دادی ئەمریکا رایگەیاند، دوو کەسی دانیشتووی هەولێر بەتۆمەتی پێدانی بەرتیل بە فەرمانبەری حکومی لەپێناو بەدەستهێنانی گرێبەستە سەربازییەکان تۆمەتبار دەکات.\nوەزارەتی دادی ئەمریکا رایگەیاند، بەتۆمەتی پێدانی بەرتیل بە فەرمانبەری حکومی بەمەبەستی بەدەستهێنانی گرێبەست لە وەزارەتی بەرگری ئەمریکا، دوو کەسی دانیشتووی هەولێر لە هەرێمی کوردستانی عێراق دادگایی دەکات.\nلە راگەیەنراوەکەشدا کە لە ماڵپەری وەزارەتی داد بڵاوکراوەتەوە هاتووە، هەریەکە لە (ئـ. فـ)ی تەمەن ٣٧ ساڵ و (لـ. ج. مـ)ی تەمەن ٣٠ ساڵ، کە هەردووکیان نیشتەجێی هەولێرن و خاوەنی کۆمپانیایەکن لە هەولێر.\nلە بڵاوکراوەکەدا ئاماژە بەوەشکراوە، کە هەریەکە لە دوو تۆمەتبارەکە بەرتیلیان بە بەرپرسێکی ئەمریکی لە بنکەی ئاسمانی هەولێر لە عێراق داوە، لەپێناو بەدەستهێنانی گرێبەستەکانی دابینکردنی خزمەتگوزاری و کەلوپەل بۆ سوپای ئەمریکا لەو ناوچەیە.\nوەزارەتی دادی ئەمریکا لە راگەیەندراوەکەیدا ئەوەشی ئاشكراکردووە، لەسەرەتای ئەمساڵەوە هەردوو ناوبراو بەبڕی لە سەدا ٢٠ی بەهای هەر گرێبەستێکیان پێشکەشی بەرپرسانی سوپا کردووە گەر گرێبەستەکە بدرێت بە کۆمپانیاکەیان، هەروەها، هەردوو کەسەکە لە کۆتایی مانگی ئازاردا بڕێک پێشنیاری پارەی کاشی پێشوەختەیان لەبەرامبەر بەدەستهێنانی گرێبەستی کەلوپەلدا لە کۆتایی مانگی ٣ی ٢٠٢٠دا کردووە.


Friday, 12.26.2014, 12:00\nهەلوێست وەرگرتن و بەرامبەر وەرگرتنی ئۆتۆمۆبیل بەپەرلەمانتاران جارێکی تر بۆتەوە بابەتی میدیاکان، ئەمەش زور سود بەخشە . لەلایەک دۆسیەکە دزیکردن بەیاسا ی بەرپرسان نیشان دەدا لەلایەکی تر ماهیەت و دەمامکی ئەو پەرلەمانتارانە دەردەکەوێ کە لەسەر تیڤێکان جەواشەی خەلک دەکەن . جونکە ناسینی هەر دەنگ ورەنگێک لەراستگۆی لەگەل بیروباوەر ئەوکاتە دەردەکەوێ کەئامادەیی تیا نابیت لەسەر داهاتی خەلک خۆشگوزەرانی بۆخۆی دابین بکات . ،بەلام لەتەک رەخنەگرتن لەسەرۆکایەتی پەرلەمان و پەرلەمانتاران پیویستە ئەو رەخنە و پرۆتستویانە ئاراستەی هەموو کارمەندێکی حکومی بکریت کەهەمان ماف لەسەر قوتی خەلک وەردەگرن بەتایبەتی وەزیر ، ئەندامانی ئەنجومەنی پاریزگا ...\nدە بیت بلێن هەنگاوەی ئەو جارەی سەرۆکایەتی پەرلەمان راستە هەنگاویکی لەپێشترو باشترە لەجاو خولەکانی تردا بەلام هیشتا تاوان و کەم و کورتی زۆری تیایە وەک\n١/ بەخشینی باجی گومرگ و جیاکاری بۆ پەرلەمانتاران کارێکی قیزەوەنە ، جونکە موجەی پەرلەمانتار لەموجە بۆپەرلەمانتار لەموجە ىالاکانی هەرێمە ؟\n٢/ سەرۆکایەتی پەرلەمان لەرونکردنەوەکەی دەلێت بەقیست و لەموجەی خۆیان دەگیردریتەوە بەلام ئەگەر سبەی فشارێکی وا هاتە ئاراوە ئەو خانەننشینە ی کە ئەویش دزیە لەقوتی خەلک لی وەرگیراوە ئەوکات بەج یاسایەک پارەکەیان لی وەردەگریتەوە؟\n٣/ ئەو تالانیە لە بودجەی ولات پیوست نەبوو سەرۆکی پەرلەمان دوبارەی بکاتەوە بەلکو دەبوو دایبخستایە و داهینان و بوێریەکی تیا بنواندایە ، کەپەرلەمانتار وەک هەموو کارمەندێکی تری حکومی گەر حەز بەسەیارە دەکات بابۆخۆی لەوموجەی خۆی بکرێ .\n٤/هەموو ولاتە پێشکەوتو و دیموکراتەکان هیج لەو دەستکەوتانەی نیە (بەیاسا دزی لەقوتی خەلک بۆ خۆشگوزەرانی خۆت بکەی) کارەکانیش بەجوانی بەریوە دەبەن نازانم بۆج لەکوردستان یان رۆژهەلات ئەو هەموو دەستکەوتە کەسیتیە یان پیدەدرێ کەبۆتە خالیک خەلک لەپیناوی بەرپرس بونیدا واز لەهەموو بیروباوەرێکی بۆ دلراگرتنی حزبەکەی بهینی.\n٥/ دەست خۆشی لەو ٦ پەرلەمانتارە دەکەم کەرەتیان کردۆتەوە ، راستگۆی هەر پەرلەمانتاریک بەرامبەر دەنگدەرانی ، وەرنەگرتنی دەستکەوتی کەسیتیتیە لەسەر قوتی خەلک ، کەئەمەی نەکرد هەموو قسەکانی تری ناراستگۆ دەردەچێ؟\n٦ / دەبێت پەرلەمان یاسایەک دەربکات ئەو دزینی قوتی خەلکە بەناوی یاسا رابگرێ کەبۆ بەرپرسان بەتایبەتی ىالاکان دابین کراوە جونکە پەرلەمانتار ووەزیر و ماموستا و کارمەندێکی تەندروستی ..... هەموی ولات بەپیشەکەی خۆی بەریوە دەبات ، ناکرێ ئەو ژیانە بەهەشتیە بۆ خۆیان دابین بکەن ئەو ژیانە ناخۆش و نابەرامبەریەش بۆ کارمەندانی تری حکومی هەبێت دیارە ئەگەر راستگۆیی لەگوتەی هەر پەرلەمانتار و لیست و حزبێکدا هەیە فەرمون بەیاسا ئەو تالانیە رابگرن ؟


هه‌فته‌ی رابردوو ٦.٤ ملیۆن به‌رمیل له نه‌وتی عه‌مباركراوی ئه‌مریكا كه‌می كردووه\nهه‌فته‌ی رابردوو ٦.٤ ملیۆن به‌رمیل له نه‌وتی عه‌مباركراوی ئه‌مریكا كه‌می كردووه‌و له‌ماوه‌ی ٨ هه‌فته‌دا به‌رده‌وام روو له كه‌مبوونه‌وه‌یه.\nبه‌ڕێوه‌به‌رێتی زانیاری وزه‌ی ئه‌مریكا رایگه‌یاند "هه‌فته‌ی رابردوو نه‌وتی خاوی بازرگانی عه‌مباركراو له ولاَته‌كه‌یاندا ٦.٤ ملیۆن به‌رمیل واته (له‌سه‌دا ١.٢) كه‌می كردووه‌و گه‌یشتۆته509 و پۆینت 9 به‌رمیل, ئه‌وه‌ش له‌كاتێكدابوو چاوه‌ڕوانده‌كرا نه‌وتی عه‌مباركراو به‌بڕی ٢.٥ ملیۆن كه‌مبكات.\nئه‌م كه‌مبونه‌وه‌یه له‌كاتێكدایه "هه‌فته‌ی پێشووتریش نه‌وته عه‌مبار كراوه‌كان ٤.٤ ملیۆن به‌رمیلی به‌خۆیه‌وه بینی بوو, به‌و شێوه‌یه نه‌وتی خامی بازرگانی عه‌مبار كراو له ٨ هه‌فته‌دا به‌رده‌وام روو له‌كه‌م بوونه".\nله‌لایه‌كی تریشه‌وه نه‌وتی عه‌مبار كراوی ستراتیژی كه داخل به عه‌مباری نه‌وتی خامی بازرگانی نه‌كراوه له‌ماوه‌ی هه‌فته‌ی رابردوودا یه‌ك ملیۆن به‌رمیل(له‌سه‌دا٠.١) كه‌می كردووه‌و گه‌یشتۆته ٦٨٦.٧ ملیۆن به‌رمیل.\n580 جار خوێندراوەتەوە\nئه‌مریكا باجی دیكه بەسه‌ر به‌رهه‌می هاوردەکراوی چیندا دەسەپێنێت...\nنرخى دراوه جیهانییه‌كان له بازاره‌كانی هه‌رێم...\nنرخی نه‌وت له 80 دۆلار نزیك بوه‌وه...\nبه‌هۆی سزاكانی ئه‌مریكاوه؛ هه‌نارده‌ی نه‌وتی ئێران كه‌میكردووه...\nحكومه‌ت ئاماده‌نیه پاشه‌وكه‌وتی مووچه‌ی فه‌رمانبه‌ران هه‌ڵبگرێت...\nنێچیرڤان بارزانی پێشنیاری كردووه به‌غدا نه‌وته‌كه‌ی به‌بۆری نه‌وتی هه‌رێم هه‌نارده بكات...\nئه‌مریكا: به‌سزای نوێ نه‌وتی ئێران ده‌كه‌ینه ئامانج...\nروسیا پشتیوانی به‌كارهێنانی دراوی نیشتیمانی له بازرگانی له‌گه‌ڵ چیندا ده‌كات...\nجێگری سه‌رۆك كۆماری ئێران: سزاكانی ئه‌مریكا كاریگه‌ری زۆری بۆسه‌ر ئێران هه‌بووه...\nحكومه‌تی عێراق بڕیاریدا هاورده‌كردنی به‌رهه‌می شوتی‌و كاڵه‌ك قه‌ده‌غه‌بكات...\nروسیاو ئێران و توركیا له‌سه‌ر ئاڵوگۆری بازرگانی به دوای نیشتیمانی خۆیان رێككه‌وتوون ...\nسۆران.. به‌رهه‌می جوتیاران وه‌ك پێویست له بازاڕه‌كان ساغ نابێته‌وه...\nتۆیۆتا زیاتر له ملیۆنێك ئۆتۆمبیلی له جۆری هایبیرد له بازاره‌كاندا ده‌كشێنێته‌وه...\nدۆلاری ئه‌مریكی ڕیكۆردێكی نوێی له به‌رانبه‌ر تمه‌ن تۆمار كرد...\nنرخی خاوی برێنت دابەزینی تۆمارکرد...\nنرخى دراوه‌كان؛ تمه‌ن زیاتر دابه‌زی ...\nدۆلاری ئه‌مریكی له بازاڕه‌كانی ئێراندا ڕیكۆردێكی نوێی له به‌رانبه‌ر تمه‌ن تۆمار كرد...\nروحانی: سه‌ره‌ڕای سزاكان له‌سه‌ر به‌رهه‌مهێنان و هه‌نارده‌كردنی نه‌وت به‌رده‌وامده‌بن...\nنرخی تمه‌ن له‌كاتی داخستنی بازاره‌كاندا؛ تمه‌ن زیاتر دابه‌زی...\nنرخى دراوه‌كان؛ تمه‌ن له دابه‌زین به‌رده‌وامه...\nئێران.. به‌های یه‌ك دۆلار بۆ زیاتر له 12 هه‌زار تمه‌ن به‌رزبووه‌وه...\nنرخى دراوه‌كان؛ تمه‌ن زیاتر دابه‌زی...\nسۆران.. بڵاوبوونه‌وه‌ی دراوی 25 هه‌زار دیناریی ساخته نیگه‌رانیی لێكه‌وتووه‌ته‌وه...\nپاره‌ی گه‌نمی ساڵی 2018ی جووتیارانی هه‌رێم دابه‌شده‌كرێت...\nنرخی دراوه جیهانییه‌كان لە بازاڕەکانی هەرێم...\nنرخی زێڕ لە بازاڕەکانی هەرێم...\nكۆمپانیای سۆمۆ ڕێژه‌ی هه‌نارده‌ی نه‌وتی عێراقی بۆ مانگی ئاب ئاشكراكرد...\nله‌مه‌ودوا ئێران و عێراق مامه‌ڵه بازرگانیه‌كانیان به‌دۆلار ئه‌نجام ناده‌ن...\nرۆیته‌رز: هه‌نارده‌ی ڕۆژانه‌ی نه‌وتی ئێران یه‌ك ملیۆن به‌رمیل كه‌می كردووه...\nئه‌مرۆ؛ لیره‌ی توركی به‌رامبه‌ر به دۆلار دابه‌زینی به‌خۆیه‌وه بینی...\nجارێكی دیكه دادگای فیدراڵیی عێراق دانیشتنی دۆسیه‌ی نه‌وتی هه‌رێمی دواخست...\nعێراق.. لە مانگی تەمووزدا ھەناردەکردنی نەوت زیادی کردووە...\nله جه‌ژندا 50 هه‌زار گه‌شتیار ڕوویان له ناوچه گه‌شتیارییه‌كانی سۆران كردووه ...\nنرخی زێڕ له بازاڕه‌كانی هه‌رێم...\nئیداره‌ی ئه‌مریكا هاوكارییه داراییه‌كانی بۆ فه‌له‌ستین كه‌مكرده‌وه...\nچین به دانانی باجی زیاده به‌رپه‌رچی ئه‌مریكای دایه‌وه...\nڕۆیته‌رز: له‌م مانگه‌دا هه‌رێم ڕۆژانه 50 هه‌زار به‌رمیل نه‌وتی زیادكردووه...\nئه‌مریكا سزای نوێی ئابوری به‌سه‌ر روسیادا سه‌پاند...\nهه‌رێم 69 ملیۆن دۆلار ده‌داته كۆمپانیاكانی (دی ئێن ئۆ) و (گه‌نه‌ڵ ئینێرجی)...\nكۆمپانیای تۆتاڵی فه‌ڕه‌نسی كاركردنی له كێڵگه نه‌وتییه‌كانی ئێران ڕاگرت...\nئێران: هیچ وڵاتێك ناتوانێت پشكی ئێران له‌هه‌نارده‌كردنی نه‌وت بۆخۆی ببات...\nگه‌شتوگوزاری هه‌رێم: ئه‌م جه‌ژنه هاتنی گه‌شتیار بۆ هه‌ریم زیادده‌كات...\nئێران به‌رده‌وام ده‌بێت له‌ناردنی غازو كاره‌با بۆ عێراق...\nژووری بازرگانی عێراق : سزاكانی ئه‌مریكا كاریگه‌ری له‌سه‌ر بازرگانی نێوان تاران و به‌غدا نابێت...\nنرخی دراوه جیهانییه‌كان له توركیا...\nتوركیا.. دوو رۆژه نرخی لیره به‌رامبه‌ر دۆلاری ئه‌مریكی له‌به‌رزبونه‌وه‌دایه...\nعێراق گرێبه‌ستێك له‌گه‌ڵ كۆمپانیای شیڤرۆنی ئه‌مریكی واژۆ ده‌كات...\nبه‌های لیره‌ی توركی به‌رامبه‌ر به دۆلار به‌رزبوه‌وه...\nوەزارەتی دارایی راگەیاندراوێكی له‌باره‌ی دابه‌شكردنی مووچه بڵاوكرده‌وه ...\nقه‌ته‌ر به بڕی ١٥ ملیار دۆلار وه‌به‌رهێنان بۆ توركیا ده‌كات...\nوه‌زیرانی ده‌ره‌وه‌ی توركیاو روسیا تاوتوێی سزاكانی ئه‌مریكایان به‌سه‌ر توركیا كرد...\nنرخى دراوه‌كان؛ تمه‌ن و لیره زیاتر دابه‌زین...\nعێراق به بڕی زیاتر له 100 ملیار دۆلار قه‌رزاری 29 ده‌وڵه‌ته...\nدادگای فیدڕاڵی دۆسیه‌ی هه‌نارده‌ی نه‌وتی هه‌رێمی به لیژنه‌یه‌كی تایبه‌تمه‌ند سپارد...\nئه‌مرۆ دادگای فیدڕاڵی بڕیاری كۆتایی له باره‌ی دۆسیه‌ی نه‌وت ده‌دات...\nبەرھەمی ئۆپێک رۆژانە ٤١ ھەزار بەرمیل زیادی کردووە...\nله ماوه‌ی یه‌ك ساڵدا بازاڕی بۆرسه‌ی توركیا له‌سه‌دا 17 دابه‌زیوه...\nتوركیا ڕێوشوێنه‌كانی له‌باره‌ی دابه‌زینی لیره له‌به‌رانبه‌ر دۆلار ده‌ستپێكرد...\nبه‌های دۆلار و یۆرۆ بەرامبەر لیرەی توركی...\nعێراق.. بڕیاری راگرتنی ئاڵوگۆڕی دۆلار لەگەڵ بانکەکانی ئێران، ده‌ركرا...\nپارێزگاری سلێمانی: به‌مزووانه دابه‌شكردنی نه‌وتی سپی ده‌ستپێده‌كاته‌وه...\nبه‌رهه‌می هه‌نجیر له‌سنووری پارێزگای هه‌ڵه‌بجه به‌ره‌و زیادبوون ده‌چێت...\nتره‌مپ هه‌ره‌شه‌ی سه‌پاندنی باجی زیاتر به‌سه‌ر كه‌نه‌دا ده‌كات...\nدژی سزا نوێیەكەی، توركیا وەڵامی سەرۆكی ئەمەریكای دایەوە...\nبێكاری و بێ پاره‌یی گه‌نجانی كوردستانیان بێزاركردووه ...\nعێراق له‌به‌ر خاتری مامه‌ڵه بازرگانییه‌كانی له‌گه‌ڵ ئێراندا ده‌ستبه‌رداری دۆلار ده‌بێت...\nئێران داوای قه‌ره‌بووی جه‌نگی هه‌شت ساڵه‌ی نێوانیان له‌حكومه‌تی عێراق ده‌كات...\nئه‌ردۆگان: ئه‌گه‌ر ئه‌مریكا دۆلاری هه‌بێت ئێمه خوامان هه‌یه...\nعومه‌ر گوڵپی: بۆ دابینكردنی هه‌لی كار بۆ گه‌نجان پێویسته حكومه‌ت سیاسه‌تی بگۆڕێت ...\nنرخی نه‌وت بۆ 71 دۆلار دابه‌زی ...\nپێنج ساڵه نه په‌رله‌مان و نه هاوڵاتییان نازانن داهاتی حكومه‌تی هه‌رێم چه‌نده‌و چۆنی ده‌ستده‌كه‌وێت...\nوه‌زیری ده‌ره‌وه‌ی ئێران.. گه‌ر ئێران نه‌وت هه‌نارده نه‌كات وڵاتانی دیكه‌ش ناتوانن هه‌نارده‌ی بكه‌ن...\nنرخی دۆلار له توركیا به‌رزبوه‌وه...\nئه‌مریكا 23ی ئاب ده‌ست به به‌شی دووه‌می بڕیاری باجی گومرك ده‌كات به‌سه‌ر چیندا...\nوێڕای گه‌مارۆ ئابورییه‌كانی سه‌ر ئێران؛ جوڵه بازرگانییه‌كان له نێوان ئێران و هه‌رێم زیاتربووه...\nپاش سه‌پاندنی سزاكان به‌سه‌ر ئێراندا؛ نرخی نه‌وت به‌رزبوه‌وه...\nنرخی دراوه جیهانییه‌كان له بازاره‌كانی هه‌رێم...\nنرخی نه‌وت له بازاره‌كانی جیهاندا ...\nئێران.. به‌هۆی گه‌مارۆكانه‌وه، یه‌ك ملیۆن كه‌س بێكارده‌بن...\nئه‌ردۆگان: سه‌روه‌ت و سامانی وه‌زیرانی دادو ناوخۆی ئه‌مریكا له توركیا بلۆك ده‌كه‌ین...\nعێراق.. به هۆی وشكه ساڵییه‌وه 50% به‌رهه‌مه كشتوكاڵییه‌كان زیانیان به‌ركه‌وتووه...\nبۆ جاریكی تر؛ چین به بڕی 60 ملیار دۆلار باجی به‌سه‌ر به‌رهه‌مه‌كانی ئه‌مریكادا سه‌پاند...\nبه‌پێی راپۆرتێكی نێوده‌وڵه‌تی سه‌روه‌ت و سامانی مه‌سعود بارزانی 48 ملیار دۆلاره...\nئەمریکا سزای بەسەر بانکێکی رووسی دا سەپاند...\nئه‌نجومه‌نی وه‌زیرانی عێراق: پێویسته %50ـی كرێكاری كۆمپانیا بیانیه‌كان عێراقی بن...\nنرخی دراوه جیهانییه‌كان؛ تمه‌ن به‌رزبوویه‌وه ...\nنرخی نه‌وت به‌رزبوویه‌وه ...\nدیلۆیت: هه‌رێمی كوردستان له شه‌ش مانگی دووه‌می 2017؛ 91 ملیار به‌رمیل نه‌وتی فرۆشتووه...\nدابه‌زینی به‌های تمه‌نی ئێرانی به‌رامبه‌ر به دۆلار ریكۆردێكی نوێی تۆماركرد...\nكه‌نه‌دا به به‌های 50 ملیۆن دۆلار هاوكاری بۆ فه‌ڵه‌ستینییه‌كان ده‌نێرێت...\nتمه‌ن نزمترین ئاستی له مێژوویدا به‌رامبه‌ر به دۆلار تۆمار كرد...\nئه‌مرۆ خانه‌نیشینانی مه‌ده‌نی موچه‌ی مانگی نیسان وه‌رده‌گرن...\n"نرخی زه‌وی و زار به‌ره‌و ئاسایی بوونه‌وه ده‌ڕوات"...\nفه‌یس بووك دووچاری گه‌وره‌ترین زیان بووه‌ته‌وه ...\nبەهۆی لێدوانێكی ترەمپەوە؛ نرخی تمەن بەرامبەر بە دۆلار بەرزبوەوە...\nتوركیا په‌یوه‌ندییه ئابوری و سیاسییه‌كانی له‌گه‌ڵ ئێران ناپچڕێنێت...\nكۆمپانیای روسنه‌فت ده‌ست به ده‌رهێنان و به‌رهه‌مهێنانی گازی سروستی له هه‌رێم ده‌كات...\nئه‌مرۆو سبه‌ی موچه‌ی ئه‌م شوێنانه دابه‌شده‌كرێت...\nھیندستان رێژەی ھاووردەی نەوتی لە ئێران کەمکردەوە...\nنرخی دراوەكان؛ نرخى تمەنی ئێرانی زیاتر دابەزی ...\nئەمرۆ موچەی ئەم شوێنانە دابەشدەكرێت...\nوه‌زاره‌تی دارایی: ده‌ستكراوه به دانه‌وه‌ی خه‌رجی خوێندنی خوێندكارانی وه‌زاره‌تی خوێندنی باڵا...\nبه‌رپرسێكی كۆمپانیای رۆسنه‌فت سه‌ردانی به‌غدا ده‌كات...\nنرخی زێڕ له بازاره‌كانی هه‌رێم...\nحكومه‌تی هه‌رێم 65 ملیۆن دۆلار به‌كۆمپانیای DNO ی نه‌رویجی ده‌دات...\nمه‌رزی باشماخ.. ژماره‌یه‌ك تانكه‌ری به‌نزین گه‌ڕێنرانه‌وه بۆ ئێران...\nلەم هەفتەیەدا ئەم شوێنانە موچە وەردەگرن...\nهه‌فته‌ی داهاتوو مووچه‌ی ئه‌م شوێنانه دابه‌شده‌كرێت ...\nله سێ مانگی داهاتوودا یابان هاورده‌كردنی نه‌وت له ئێرانه‌وه ڕاده‌گرێت...\nئه‌مڕۆ مووچه‌ی مامۆستایان دابه‌شده‌كرێت...\nئێران شێوازی نوێ دەگرێتەبەر بۆ فرۆشتنی نەوتەکەی...\nئه‌مڕۆ مووچه‌ی ئه‌م وه‌زاره‌تانه دابه‌شده‌كرێت...\nروسیا نه‌وتی ئێران به‌رامبه‌ر به كاڵا ده‌كڕێت...\nله دوو رۆژی داهاتوودا ئه‌م شوێنانه موچه‌ی مانگی چوار وه‌رده‌گرن...\nكۆمپانیای گه‌ڵف كیستۆن 18 ملیۆن دۆلاری له كێڵگه‌ی شێخان قازانج كردووه...\nوه‌زیری ته‌ندروستی: حكومه‌ت له هه‌وڵی لابردنی یه‌كجاری پاشه‌كه‌وتی مووچه نزیكبووه‌ته‌وه...\nوه‌زاره‌تی نه‌وتی عێراق 10 هه‌زار هه‌لی كار بۆ دانیشتوانی پارێزگای به‌سره دابینده‌كات...\nرێژه‌ی بێكاری له عێراقدا گه‌یشتوه‌ته 31%...\nتره‌مپ بڕیاریدا باجی زیاتر بخاته سه‌ر به‌رهه‌مه چینییه‌كان...\nوه‌زاره‌تی ده‌ره‌وه‌ی ئه‌مریكا: له مانگی 11ـه‌وه هاورده‌كردنی نه‌وتی ئێران قه‌ده‌غه ده‌كرێت...\nوه‌زاره‌تی نه‌وتی عێراق: داهاتی نه‌وتی عێراق زیادیكردووه...\nنرخی زێڕ له بازاره‌كانی هه‌رێمی كوردستان...\nتا كۆتایی هه‌فته موچه‌ی ئه‌م شوێنانه دابه‌شده‌كرێت...\nئه‌مرۆ دوو وه‌زاره‌ت موچه‌ی مانگی چوار وه‌رده‌گرن...\nئه‌مرۆ زێره‌ڤانی و هێزی ئاماده موچه‌ی مانگی چوار وه‌رده‌گرن...\nئێران به‌نیازه ڕێككه‌وتنی نه‌ختینه‌یی له‌گه‌ڵ چه‌ند وڵاتێك واژۆ بكات...\nپێشبینی ده‌كرێت نرخی نه‌وت بۆ 120 دۆلار به‌رزببێته‌وه...\nكۆریای باشور هاورده‌كردنی نه‌وتی ئێرانی راگرت...\nنرخی دراوه جیهانییه‌كان له بازاڕه‌كانی هه‌رێمی...\nنرخی بەرمیلێک نەوت...\nشه‌ڕی ئابوری نێوان ئه‌مریكا و چین له به‌ره‌به‌یانی ئه‌مڕۆوه ده‌ستی پێكرد...\nبه‌فه‌رمی ئه‌مریكا ده‌ستیكرد به سه‌پاندنی باجی گومرگیی به‌سه‌ر چیندا...\nئه‌مرۆ یه‌كه‌كانی حه‌فتاو هه‌شتا موچه‌ی مانگی چوار وه‌رده‌گرن...\nحكومه‌تی عێراق بودجه بۆ به‌ره‌نگاربوونه‌وه‌ی نه‌خۆشی په‌تای خوێنبه‌ربوون ته‌رخان ده‌كات...\nوه‌زاره‌تی دارایی: له‌مانگی داهاتوودا؛ وه‌زاره‌تی په‌روه‌رده دووه‌م وه‌زاره‌ت موچه وه‌رده‌گرێت...\nنه‌بوونی وه‌زاره‌تی په‌روه‌رده له لیستی موچه‌دا؛ كاردانه‌وه‌ی به‌دوای خۆیدا هێنا...\nئه‌مڕۆ دابه‌شكردنی موچه ده‌ستپێده‌كات...\nوەزارەتی دارایی خشتەی نوێی مووچەی مانگی چواری بڵاوکردەوە...


دژکردەوەی مەک گورک لەهەمبەر هێرشەکەی سەر فڕۆکەخانەی هەولێر – کوردستان و کورد\nنوێنەری پێشووی سەرۆک‌کۆماری ئەمریکا لە هاوپەیمانیی شەڕ دژ بە داعش کە دامەزرێنەری پێوەندیی نێوان کوردەکانی سووریە و ئەمریکا بوو، بۆ یەکەمینجار لە بەرپرسایەتییە تازەکەی خۆیدا لە دەوڵەتی “جۆ بایدێن” لەهەمبەر هێرشی مووشەکیی بۆسەر فڕۆکەخانەی هەولێر دژکردەوەی نیشان دا.\nبرێت مەک گۆرک، نوێنەری پێشووی دەوڵەتی ئەمریکا لە هاوپەیمانیی شەڕ بەدژی داعش بوو، کە وەکوو دامەزرێنەری پێوەندیی نێوان ئەمریکا و هێزە کوردییەکانی سووریە دەناسی و لە ناڕەزایەتی دەربڕین بە دەرکردنی هێزەکانی ئەمریکا لە ناوچەکانی ژێر کۆنتڕۆڵی کوردەکانی سووریە، لە سەردەمی دەوڵەتی “دۆناڵد تڕامپ” دەستی لە کار کێشابووە؛ ناوبراو لە دەوڵەتی “جۆ بایدێن” وەکوو هاواهەنگ‌کاری کاروباری ڕۆژهەڵاتی ناوەڕاست و باکووری ئەفریقا لە کۆشکی سپی، دەستی بەکار کردووتەوە.\nنابراو بۆ یەکەمین جار لە دوای ئەو پەرپرسایەتییە، لەسەر هێرشەکە مووشەکییەکی سەر فڕۆکەخانەی شاری هەولێر دژکردەوەی نیشان دا و بەیاننامەی هاوبەشی ئەمریکا و چوار وڵاتی ئورووپایی کە ئەو هێرشە تێرۆریستییەیان مەحکووم کردبوو، بڵاو کردەوە و ئە هێرشەی بە کردەوەیەکی تێرۆریستی زانی و بە توندی مەحکوومی کرد.\nTags: ئورووپائەفریقائەمریکاجۆ بایدێنداعشدۆناڵد تڕامپفڕۆکەخانەی هەولێرمەک گورکڕۆژهەڵات


هونەرمەند عەتا چاوشین لەدواى توشبوونى بە کۆرۆنا گیانى لەدەستدا\n2020.06.22 - 08:50\nهونەرمەندى گۆرانى بێژ عەتا چاوشین لەدواى توشبوونى بە ڤایرۆسى کۆرۆنا و مانەوەى لە نەخۆشخانە بۆ وەرگرتنى چارەسەر، سەرلەبەیانى ئەمڕۆ (دووشەممە) کۆچى دوایى کرد.\nجەزاکەریم، ناسراو بە جەزای ساز سەرۆکی کۆمەڵەی هونەری میلـلی لە هەژمارى خۆى لە فەیسبوک لەبارەى گیانلەدەستدانى عەتا چاوشین نوسیوویەتى " بە دڵێکێ پڕ حوزنەوە بە قوڕگێکی پڕ گریانەوە هەواڵی کۆچی ئەبەدی هاوڕێی دێرین و برای گەورەو خۆشەویستم هونەرمەندی ناودار عەتا چاوشینتان پێ ڕادەگەیەنم".\nئاماژەى بەوەش کردووە "زۆر بەداخەوە دوای ململانێیەکی سەخت و دژوار لە گەڵ پەتای شوومی کۆرونا دواجار بۆ هەتا هەتایە ماڵئاوایی لێ کردین .ڕۆحت شاد بێت هاوڕێ سەنگینەکەم".\nعەتا چاوشین لەدایکبووی شاری سلێمانییە، ماوەیەک لە رۆژهەڵاتی کوردستان ژیاوە و ماڵی لە سەقز بووە. جگە لە بەستە و مەقام، بەندبێژێکی باشیشە و لەگەڵ گۆرانیبێژ و بەندبێژ (میدیا حسێن) هاوڕێیەتییەکی نزیکیان هەیە. لەگەڵ ژەنیاری شمشاڵ (قالە مەڕە)، دانیشتنیان هەیە و بۆ یادگاری تۆماریان کردووە.\nرۆژی (17ى حوزەیرانى 2020) هونەرمەند عەتا چاوشین توشى ڤایرۆسى کۆرۆنا بوو و بۆ چارەسەرکردن لە نەخۆشخانە کەوت هاوڕێ نزیکەکانى چەند جارێک ئاماژەیان بە خراپى تەندروستى ئەو و ناجێگیرى تەندروستى ئەویان کرد لەگەڵ پێویستبوونى بە پلازماى خوێنى چاکبووى ڤایرۆسەکە.\nكۆمپانياكان يەك لەدواى يەك دەكشێنەوە.. فەيسبوك دەیان مليار دۆلار زيانی کردووە\n2020.06.27 - 18:21


هواوەی کاتژمێری زیرەکی Huawei Watch GT 2 ـی بە سیستەمی LiteOS و پاترییەکی خۆڕاگرەوە ڕاگەیاند – کەی ئای تی ئێن\nئامێرە هەمەجۆرەکان 19, ئه‌یلول 2019\nهواوەی کاتژمێری زیرەکی Huawei Watch GT 2 ـی بە سیستەمی LiteOS و پاترییەکی خۆڕاگرەوە ڕاگەیاند\nلە پاڵ ڕاگەیاندنی مۆبایلەکانی Mate 30 و Mate 30 Pro و Mate 30 RS Porsche Design، کۆمپانیای هواوەی کاتژمێری زیرەکی Huawei Watch GT 2 ـی بە سیستەمی LiteOS و پاترییەکی خۆڕاگرەوە ڕاگەیاند.\nلەگەڵ ڕاگەیاندنی کاتژمێرە زیرەکەکە، هواوەی بە یەکجاری پشتی لە سیستەمی Wear OS ـی گووگڵ کرد و لە جێگەی ئەو سیستەمە، سیستەمی LiteOS ـی بۆ کاتژمێرە زیرەکەکەی بەکارهێناوە. مۆدێلی 46 میلیمەتری کاتژمێری زیرەکی Huawei Watch GT 2 خاوەن ڕوونمایەکە بە قەبارەی 1.39 ئینج لە جۆری OLED و بە وردی نیشاندانی 454 بە 454 پێکسڵ. جۆرە 42 میلیمەترییەکەشی خاوەن ڕوونمایەکە بە قەبارەی 1.2 ئینج لە جۆری OLED و بە وردی نیشاندانی 390 بە 390 پێکسڵ. هەردوو جۆرەکەی کاتژمێرەکە پڕۆسێسەری Kirin A1 ـیان لەسەر جێگیرکراوە و خاوەن تایبەتمەندییەکانی Bluetooth 5.1 و GPS و هەستەوەری پێوانەکردنی دڵن.\nکاتژمێرە زیرەکەکەی هواوەی خاوەن بڕوانامەی 5ATM ـە، ئەمەش بە مانای ئەوە دێت کە بەرگری بەرامبەر بە ئاو و تەپوتۆز هەیە تاوەکو قوڵی 50 مەتر و بۆ ماوەی 10 خولەک. هەروەها خاوەن وەرگر(مایک) و بڵندگۆیەکە کە دەتوانرێت پەیوەندی تەلەفۆنی پێ ئەنجام بدرێت تاوەکو دووری 150 مەتر لە مۆبایلەکەوە.\nسەبارەت بە پاترییەکەی، کاتژمێری زیرەکی Huawei Watch GT 2 خاوەن پاترییەکە کە دەتوانێت تاوەکو 10 کاتژمێر لە تەلەفۆنکردنی بەردەوام و 14 ڕۆژ لە بەکارهێنانی بەردەوام خۆڕاگر ببێت. هەروەها پشتگیری لە 15 جۆر وەرزشی جیاواز دەکات و خاوەن تایبەتمەندی Always-on ـە کە ڕوونماکەی بە بەردەوامی بە ڕووناکی دەهێڵێتەوە.\nنرخی جۆری 42 میلیمەتری کاتژمێرەکە لە 252$ ـەوە دەستپێدەکات و نرخی جۆری 46 میلیمەترییەکەشی لە 274$ ـەوە دەستپێدەکات، وا بڕیارە مانگی داهاتوو لە بازاڕەکانی جیهاندا بەردەست بکرێت.\nتاگەکان ئامێرە هەمەجۆرەکان Huawei HUAWEI WATCH GT Huawei Watch GT 2 LiteOS Wear OS بەرهەمی نوێ هواوەی


کۆچی دوایی ئەندامێکی خەباتگێر و لەمێژینەی حیزبی دێموکراتی کوردستان لە وڵاتی نۆروێژ – KDPmedia\nHomeنۆروێژکۆچی دوایی ئەندامێکی خەباتگێر و لەمێژینەی حیزبی دێموکراتی کوردستان لە وڵاتی نۆروێژ\n29/07/2021 نۆروێژ, هەواڵ\nدایە “زێڕین محەممەد پوور”، ئەندام و خەباتگێری دێرینی حیزبی دێموکراتی کوردستان بەهۆی نەخۆشییەوە لە وڵاتی نۆروێژ ماڵاوایی لە ژیان کرد.\nڕۆژی چوارشەممە ڕێکەوتی ٦ی گەلاوێژی ١٤٠٠ی هەتاوی، دایکە “زێڕین مەحەممەد پوور ” (مەرەسەنە) ناسراو بە “پوورێ زێڕین” کچی “مام رۆستەم مەرەسەنە” زیندانیی سیاسیی پێشوو و خباتگێری سەردەمی ڕێژیمی پاشایەتی و خێزانی کەسایەتی ناسیاوی ناوچەی پژدەری باشووری کوردستان “خدری حەسەنی خانمێ” و دایکی بەڕێزان “بێری و بەهرە و باران مەرەسەنە” بەهۆی نەخۆشییەکی دڕێژخایەن لە تەمەنی ٧٩ ساڵیدا لە یەکێک لە نەخۆشخانەکانی شاری ئۆسڵۆ بۆ هەمیشە ماڵاوایی لە ژیان کرد.\nپوورێ زێڕین کە لە بنەماڵەیەکی شۆڕشگێر و کوردپەروەری ڕۆژھەڵاتی کوردستان لە دایک بووە، لە تەمەنێکی کەمەوە، بەھۆی گیرانی باوک و براکانی لە لایەن ڕژیمی شاوە، ئەرکی سەرپەرەستیی بنەماڵەکەی کەوتە ئەستۆ، ئەرکێک کە بە درێژایی تەمەنی بە بەرپرسیارەتییەوە بەجێی گەیاند.\nناوبراو دوای ئازادبوونی باوک و براکەی لە زیندان، ڕوو لە باشووری کوردستان دەکا و لەو بەشەی کوردستان، ھەم وەک ئەندامی حیزب و ھەمیش وەک بەڕێوەبەری بنەماڵە، ئەرکی ڕۆژانەی خۆی بەوپەڕی بەرپرسیارەتییەوە بەجێ گەیاندووە.\nدایە زێڕین مەرەسەنە، وێڕای بنەماڵەکەی ساڵی ١٩٩٣ی زایینی و دوای دەستپێکردنی شەپۆلی تێرۆری چالاکانی سیاسی و کۆمەڵایەتیی ڕۆژھەڵات لە باشووری کوردستان، ڕووی لە وڵاتی نۆڕوێژ کرد و تا کاتی کۆچی دواییشی، هەردەم وەک ئەندامێکی چالاکی حیزبی دێموکراتی کوردستان درێژەی بە خەبات و تێکۆشان دا.\nکۆمیتەی حیزبی دێموکراتی کوردستان لە وڵاتی نۆروێژ، وێڕای دەڕبرینی خەم و پەژارەی، پرسە و سەرەخۆشی گەرمی خۆی پێشکەش بە هاوڕێیانی خۆشەویستمان “مامۆستا جەعفەر مەنگوڕی و عومەر سنجوویی و بێری و بەهرە و باران مەرەسەنە” و هەروەها سەرجەم بنەماڵە شۆڕشگێر و نیشتمانپەروەرەکانی “مەنگوڕی و محەممەد پوور و مەرەسەنە” دەکات و لەو کۆستە گەورەدا خۆی بە شەریکی خەمیان دەزانێ.\nبەشداریی ئەندامانی حیزبی دێموکراتی کوردستان لە سویس لە خۆپیشاندانێک دژی ڕێژیمی ئێران


یه‌زیدییه‌کان په‌راوێز مه‌که‌ن\nکۆمه‌ڵگایی کوردستان یه‌کێکه له کۆمه‌ڵگا فره کولتوورییه‌کانی جیهان، به تایبه‌تی له نێو نه‌ته‌وه‌یی کوردا، چه‌ندین ئاین و ئاینزایی جودا، زاره‌وه‌ی جودا و تایبه‌تمه‌ندیی هه‌رێمایه‌تی، کۆمه‌ڵگایی کوردییان ده‌وڵه‌مه‌ند کردووه. یه‌زیدییه‌کانیش که به شێکی دانه‌بڕاوی نه‌ته‌وه‌یی کوردن و ده‌کرێت بڵێم که زمانی کوردیی له نێو ئه‌واندا له هه‌موو توێژو چینه‌کانی تری کورد نرخی بۆدانراوه و گرنگی پێدراوه، ئه‌وه‌ش به‌هۆی ئه‌وه‌ی که ئاینه‌که‌یان به زمانی کوردییه، واته په‌یووه‌ندی نێوان ئه‌وان و خوا به زمانی کوردییه. یه‌زیدییه‌کان توانیوییانه له ماوه‌ی سه‌دان ساڵدا که زۆریینه‌ی نه‌ته‌وه‌ی کورد ئاینی ئیسلامیان قبوڵکردووه، دینه‌که‌ی خۆیان بپارێزێن، به‌ڵام هه‌میشه وه‌کو به‌شێکی دانه‌بڕاو له نه‌ته‌وه‌یی کورد له هه‌موو گۆرانکارییه‌کاندا به‌شداری چالاکانه‌یان کردووه، سه‌ره‌رایی هه‌ندێک زه‌خت و توندوتیژیی به دژیی یه‌زیدییه‌کان که داگیرکه‌ران و کۆڵۆنیالیسته‌کان ده‌ستییان تێدا هه‌بووه و هه‌یه.\nله دوای روخانی رێژیمی عێراق، جۆره ئازادییه‌ک ئه‌گه‌رچی سنوورداریش بێت ناوچه‌که‌ی گرتۆته‌وه به تایبه‌تی مه‌سه‌له‌ی فیدراڵی و هه‌وڵدانی سه‌رکردایه‌تی دوو زلحیزبه‌که بۆ به‌ده‌ستخستنی پۆستی گه‌وره له به‌غدا و په‌راوێزکردنی پارته کوردستانییه‌کان که زۆربه‌یان هاوپه‌یمانی پارتی و یه‌کێتی بوون له شه‌ڕ و ئاشتیدا هه‌ڵبه‌ته(فیفتی – فیفتی)، ئه‌وا ئێستا هه‌ندێک چین و توێژیی کوردی به ئاشکرا به‌دژیی ئه‌و په‌راوێزکردنه‌ی پارتی ویه‌کێتی هه‌م له به‌غدا و هه‌میش له کوردستان که‌توونه گازنده و گله‌یی، که هه‌قی خۆیانه، له نێویاندا یه‌زیدییه‌کان. به داخه‌وه هه‌ندێک وڵاتی رۆژئاوایی بۆ مه‌به‌ستی داگیرکاریی خۆیان تا ئێستاش وازیان له سیاسه‌تی "په‌رتکه و زاڵبه"ی کۆلۆنیالیستانه‌ی خۆیان نه‌هێناوه، پیاده‌کردنی ئه‌و سیاسه‌ته له نێو کوردا که خاوه‌نی کیانێکی سه‌ربه‌خۆ نییه ره‌نگه بۆیان ئاسانتر بێت. ئه‌وه‌تا چه‌ند ساڵێکه هه‌ندێک به‌ناو "ڕۆژهه‌ڵاتناس" و "زانستکار" ده‌یانه‌وێت کورد هێنده‌ی تر پارچه پارچه بکه‌ن به‌وه‌ی گوایه زازاکی کوردیی نییه و هه‌ورامی کورد نیین و یه‌زیدی کورد نین و له‌لایه‌ن کورده موسڵمانه‌کانه‌وه ده‌چه‌وسێنرێنه‌وه و زۆر شتی تر. له وڵاتێکی وه‌کو سوێد چه‌ند کوردێکی زازاکی که‌و‌توونه‌ته ئه‌و داوه‌وه و زازاکی وه‌ک زمانێکی جودا له کوردی و زازاش وه‌ک نه‌ته‌وه‌یه‌کی سه‌ربه‌خۆ له‌قه‌ڵه‌م ده‌ده‌ن، له ژێر ناوی کولتووردا، ئاسانکاریان بۆ ده‌کرێت. تورکیاش گه‌لێک جار زازاکی وه‌کو که‌مینه‌یه‌کی جودا له کورد ده‌ستنیشان ده‌که‌ن. له ئه‌ڵمانیاش هه‌ندێک یه‌زیدی به‌هه‌مان شێوه خه‌ریکه ده‌که‌ونه نێو ئه‌و گه‌مه‌یه‌وه و ئه‌ڵمانیا وه‌کو ده‌وڵه‌ت هاوکارییان ده‌کات که ئه‌ویش ته‌نها مه‌به‌ستیان پارچه‌پارچه‌کردنی کورد و دژایه‌تی ئیسلامه و هیچی تر.\nیه‌زیدییه‌کان مافی خۆیانه که هه‌م له حکوومه‌تی کوردستان و هه‌میش له حکوومه‌تی عێراقدا پۆستی گرنگ وه‌ربگرن و ته‌نانه‌ت ده‌کرێت یه‌کێک له راوێژکاره‌کانی سه‌رۆکی کوردستان (نازانم شتێکی وا هه‌یه یان نا) یه‌زیدی بێت، چوونکه که‌مینه‌یه‌کی به‌رچاو له کوردستاندا یه‌زیدین و ده‌نگیان داوه و به‌شداری چالاکانه‌یان کردووه ئه‌مه جگه له‌وه‌ی که ئێستا که‌وتوونه‌ته به‌ر شاڵاوی عه‌ره‌به شۆڤینییه‌کانی موسڵ و ده‌وروبه‌ریی ته‌نها له‌به‌ر ئه‌وه‌ی کوردن. کوردستان پێویستی به پرۆژه‌یه‌کی نه‌ته‌وه‌یی گشتگر هه‌یه که مافی هه‌موو تاک و گروپ و چینه‌کانی تیا دیاری بکرێت و به یاسا بپارێزرێن. په‌راوێزکردنی که‌مینه ئاینی و زاراوه‌کانی کوردیی خه‌نجه‌رێکه له پشتی نه‌ته‌وه‌ی کورد ده‌درێت و داگیرکه‌ران و وڵاتانی تر به چاکترین شێوه که‌ڵکی لێوه‌رده‌گرن و دواجار په‌شێمانی دادمان نادات، با سه‌رکردایه‌تی کورد ئه‌م په‌ڵه ره‌شه‌ش نه‌نێن به ته‌وێڵی مێژوومانه‌وه. هه‌تاکه‌ی سیاسه‌تی هه‌موو شتێک بۆخۆم و به‌شه‌که‌ی تۆش ده‌خۆم؟


کوردیپێدیا - سلێمانی؛ ساڵی 2017 نزیکەی دوو هەزار فەرمانی دەستگیرکردن جێبەجێنەکراوە\n📊 سلێمانی؛ ساڵی 2017 نزیکەی دوو هەزار فەرمانی دەستگیرکردن جێبەجێنەکراوە | پۆل: ئامار و راپرسی | زمانی بابەت: 🏳 کوردیی ناوەڕاست\nسلێمانی؛ ساڵی 2017 نزیکەی دوو هەزار فەرمانی دەستگیرکردن جێبەجێنەکراوە\nبەڕێوەبەرایەتی پۆلیسی پارێزگای سلێمانیسلێمانی لەکۆنگرەیەکی رۆژنامەوانیدا ئاماری کار و چالاکییەکانی ساڵی 2017ی راگەیاند کە له و ساڵەدا لەکۆی 6227 فەرمانی دەستگیرکردن 1923یان جێبەجێ نەکراوە.\nبەپێی ئاماری پۆلیسی سلێمانی کە سەرکەوت ئەحمەد وتەبێژی پۆلیسی سلێمانی رایگەیاند، بۆ ساڵی 2017 لە کۆی 6227 فەرمانی دەستگیرکردن، 4304 فەرمان جێبەجێکراوه و 1923یان جێبەجێ نەکراوە.\nئاماژەی بەوەشکرد کوشتنی بە ئەنقەست 23 حاڵەت تۆمارکراوە، 16 یان ئاشکرا بووه و 29 حاڵەتی خۆکوشتن هەبووه و هەشتیان ئاشکرابووە.\nئەوشی رونکردەوە هەڕەشەکردن 1284 حاڵەت تۆمارکراوە، 1217 حاڵەتیان ئاشکرابووە، هەروەها هەڵگرتنی چەکی بێ مۆڵەت 432 حاڵەت هەبووه و سەرجەمیان ئاشکراکراون و 186 پارچە چەکیش دەستی بەسەرداگیراوە لەجۆرەکانی دەمانچە و کڵاشینکۆف.\nباسی لەوەشکرد له و ساڵەدا 611 حاڵەتی خراپ بەکارهێنانی ئامێرەکانی پەیوەندی هەبووە کە 535 حاڵەتیان ئاشکراکراوە.\nلەبارەی ئاماری لەشفرۆشی وتی لەشفرۆشی 31 حاڵەت تۆمارکراون کە 29 حاڵەتیان ئاشکرابوون.\nباسی لەوەشکرد فێڵکردن و دەستبڕین 915 حاڵەت تۆمارکراوە، 826 حاڵەتیان ئاشکرا بووهن، هەروەک 4557 حاڵەتی بەهاناوەچوونی هاوڵاتیان جێبەجێکراوە.\nوتیشی 321 حاڵەتی دزیکردن تۆمارکراوە کە 202 حاڵەتیان ئاشکرابووه و 10 باندی دزیش دەستگیرکراون، هەروەها دزینی قاسە 4 حاڵەت تۆمارکراوە کە 2 یان ئاشکرا بووە.\nرونیشیکردەوە 785 تۆمەتباری دزی دەستگیرکراون، ئەمە جگە لەوەی هێزەکانی پۆلیسی چالاکییە مەدەنییەکان 261 چالاکیان ئەنجامداوە لەجۆرەکانی خۆپیشاندن و فێستیڤاڵ و چالاکی وەرزشی و ڕێپێوان.\n#زریان محەمەد | #سلێمانی | #04-01-2018 |\n➕ ئەم بابەتە لەلایەن: (سەریاس ئەحمەد)ەوە لە: Jan 4 2018 3:17PM تۆمارکراوە